VLADA CG: Utvrđen Predlog zakona o procjeni uticaja na životnu sredinu\nVlada Crne Gore je na 81. sjednici, kojom je predsjedavao predsjednik Duško Marković, utvrdila Predlog zakona o procjeni uticaja na životnu sredinu s Izvještajem sa javne rasprave.\nPredloženi zakon je u potpunosti usklađen sa direktivama Evropskog parlamenta i Savjeta tako što su precizirani određeni rokovi i dopunjen dio koji se odnosi na način obavještavanja javnosti. Uvedena je kontrola kvaliteta procjena.\nUtvrđeni su Predlog odluke o donošenju Prostornog plana posebne namjene za Obalno područje Crne Gore i Prijedlog odluke o donošenju Prostornog plana posebne namjene Nacionalnog parka "Prokletije" sa zaključkom da oba prijedloga budu dostavljena Skupštini Crne Gore radi donošenja po skraćenom postupku.\nPredloženi Prostorni plan posebne namjene za Obalno područje predstavlja osnov za usmjereno i kontrolisano korišćenje prostora svih primorskih opština i njihovih potencijala, uz adekvatno očuvanje, zaštitu i unapređivanje životne sredine i kulturne baštine.\nPlan se donosi za period do 2030. godine za prostor površine 1.591 km² na kopnu i 2.540 km² na moru i to u opštinama Herceg Novi, Kotor, Tivat, Budva, Bar i Ulcinj, kao i za teritorijalno more i unutrašnje morske vode, izuzev prostora koji je obuhvaćen granicama nacionalnih parkova "Skadarsko jezero" i "Lovćen".\nDukomentom se uvodi prvi put obalni odmak od 100 m – kao prostor u kojem nema novog planiranja ni gradnje ma osn novog plana – i obalni pojas od 1.000 m, odnosno narednih 900 m od obalne linije – kao prostor u kojem nema nove stanogradnje osim u postojećim naseljima. Taj pojas označava prostor rezervisan za razvoj turizma tako što se na tim površinama, izvan postojećih naselja, mogu planirati isključivo kompleksi i objekti za smještaj turista sa pratećim sadržajima. Na tim površinama se ne mogu planirati sadržaji povremene ili stalne stambene namjene.\nU diskusiji je ocijenjeno da je naporan rad Ministarstva održivog razvoja i turizma rezultirao kvalitetnim dokumentom koji je prijeko potreban Crnoj Gori. Posebno je naglašena činjenica da je predviđeni koeficijent gradnje od 9,2 odsto u okviru evropskih i mediteranskih standarda, i da to što je novi koeficijent znatno manji od dosadašnjeg od 15,5 odsto činjenično demantuje pojedine paušalne javno iskazane tvrdnje da će ovaj Plan omogućiti "betonizaciju obale".\nProstornim planom NP "Prokletije" stvaraju se formalne i planske pretpostavke za zaštitu, uređenje, osmišljen razvoj i organizaciju prostora Prokletija u skladu sa osnovnim razvojnim opredjeljenjima, na principima održivog razvoja.\nVlada je usvojila Informaciju o Predlogu ugovora o dugoročnom zajmu u iznosu od 19.000.000 eura između Kineske razvojne banke i Investiciono - razvojnog fonda Crne Gore A.D. i dala saglasnost na tekst Ugovora. Predlogom Ugovora definisan je finansijski okvir kojim će biti podržana likvidnost crnogorske privrede – klijenata Investiciono-razvojnog fonda. Odobreni iznos od 19.000.000 eura namijenjen je preduzetnicima i malim i srednjim preduzećima za kratkoročno finansiranje. IRF-u je kredit odobren sa periodom otplate od 36 mjeseci (bez grejs perioda), uz kamatnu stopu 2,1 odsto + EURIBOR.\nDonijeta je Odluka o Savjetu za saradnju organa državne uprave i nevladinih organizacija. U skladu sa Strategijom unaprjeđenja podsticajnog okruženja za djelovanje nevladinih organizacija 2018-2020, u kojoj su uočene ključne slabosti u funkcionisanju postojećeg Savjeta i dati pravci djelovanja, novom Odlukom redefinisan je postojeći mandat i sastav Savjeta, tako da je to tijelo zaduženo, prije svega, za praćenje sprovođenja Strategije, odnosno Akcionog plana, kao i poslove davanja mišljenja na propise, odnosno strateška i druga dokumenta koja se odnose na rad i razvoj nevladinih organizacija u Crnoj Gori.\nSavjet će činiti predstavnici resornih ministarstava i Kancelarije za evropske integracije u čijoj su nadležnosti oblasti koje su predmet Strategije, odnosno imenovani predstavnici NVO koji djeluju u ovim oblastima. Broj članova smanjen je sa 23 na 13, što bi trebalo da doprinese efikasnijem radu. Predsjedavanje Savjetom povjerava se ministru javne uprave, a zamjenik predsjednika će kao i do sada biti iz reda nevladinih organizacija. Stručne i administrativne poslove za potrebe budućeg Savjeta za saradnju s NVO obavljaće Nacionalna kancelarija za saradnju s NVO.\nDonijeta je i Uredba o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija. Uredbom se utvrđuju kriterijumi i postupak izbora predstavnika nevladinih organizacija u radne grupe i druga radna tijela koje obrazuju ministarstva i organi državne uprave, radi sagledavanja pitanja od zajedničkog interesa, ili za normativno uređivanje odgovarajućih pitanja, kao i postupak i način sprovođenja javne rasprave u pripremi zakona i strategija.\nNajvažnija novina u odnosu na važeća rješenja je proširenje obuhvata sprovođenja javne rasprave i na strateška dokumenta (a ne samo na zakone kako je do sada bio slučaj), a propisuju se i nužni izuzeci od obaveze sprovođenja javne rasprave. Propisano je da javna rasprava traje od 20 do 40 dana, u zavisnosti od značaja i složenosti materije, što, kako je ocijenjeno, doprinosi efikasnijem procesu kreiranja akata javnih politika.\nU diskusiji je istaknuto opredjeljenje Vlade za jačanje participativne demokratije koja doprinosi otvorenom i transparentnom radu organa izvršne i predstavničke vlasti i njihov rad čini bližim građanima, doprinosi kvalitetu usvojenih zakona i njihovoj efikasnoj primjeni.\nVlada je donijela Uredbu o dopuni Uredbe o Generalnom sekretarijatu Vlade Crne Gore, Pravilnik o dopunama Pravilnika o unutrašnjoj organizaciji i sistematizaciji Generalnog sekretarijata Vlade Crne Gore, kao i Pravilnik o unutrašnjoj organizaciji i sistematizaciji Kabineta predsjednika Vlade Crne Gore, čime je u normativnom i administrativnom smislu u potpunosti zaokružen proces preuzimanja dijela poslova bivšeg Ministarstva evropskih integracija.\nUsvojen je Izvještaj o realizaciji Akcionog plana za sprovođenje Strategije saradnje sa iseljenicima 2015-2018, za 2017. godinu. Prilikom predstavljanja Izvještaja konstatovano je da prošle godine nastavljen posao na zaokruživanju podzakonskih akata, a u drugom kvartalu ove godine se očekuje i donošenje novog Zakona o saradnji Crne Gore sa dijasporom - iseljenicima. Nastavljeno je organizovanje manifestacija i skupova u cilju očuvanje i promocije crnogorske kulture i tradicije, a u sklopu aktivnosti na očuvanju državnog identiteta i pripadnosti Crnoj Gori, prvi put su na "Danima iseljenika" uručene nacionalne nagrade u šest oblasti saradnje sa iseljenicima.\nTakođe, na planu jačanja obrazovne, naučne i sportske saradnje, nastavilo se sa uključivanjem visokoobrazovnog kadra iz iseljeništva, povezivanjem obrazovnih ustanova iz Crne Gore sa organizacijama iseljenika, organizovanjem Ljetnje škole jezika i kulture u Crnoj Gori i nastavom dopunskog obrazovanja i vaspitanja u državama prijema u okviru naših iseljeničkih organizacija, te saradnjom sa sportskim organizacijama i istaknutim sportskim radnicima.\nU oblasti zaštite prava i položaja iseljenika, počelo je izdavanje iseljeničih knjižica, a nastavilo i sa zaključivanjem bilateralnih sporazuma između Crne Gore i zemalja prijema o međusobnom priznavanju ličnih dokumenata.\nVlada je prihvatila Opšti kolektivni ugovor o dopuni Opšteg kolektivnog ugovora. S obzirom na činjenicu da je u toku rad na izradi novog Zakona o radu, čije je utvrđivanje planirano za III kvartal 2018. godine, dopunom je predviđeno da se važenje OKU produži do 30. juna 2019. godine.\nDonijeta je i Uredba o izmjenama i dopunama Uredbe o zaradama lica u službi u Vojsci Crne Gore.\nU okviru kadrovskih pitanja na dužnost državnog sekretara u Ministarstvu kulture imenovan je Dražen Blažić, a na dužnost savjetnice glavnog pregovarača za pregovore o pristupanju Crne Gore Evropskoj uniji imenovana je Dragana Marković.\nIZVOR: Vebsajt Vlade, 14.06.2018.


► Savović: Migranti samo prolaze kroz Niš\n"Verovatno ih ima povremeno na autobuskoj stanici, ali idu dalje, pretpostavljam da idu u Beograd. Građani nemaju razloga zabrinutost zato što se migranti ne okupljaju u Nišu, već su u tranzitu", rekao je Savović agenciji Beta.\nOn je podsetio da u okolini Niša ne postoji nijedan prihvatni centar za migrante.\nSavović je rekao da se do sada vrlo retko dešavalo da policija u Nišu obaveštava Komesarijat o izdavanju potvrda o registraciji stranaca zatečenih na području grada.\nDešavalo se, dodao je, da policija u Prokuplju o tome obaveštava Komesarijat, a to su migranti koji dolaze iz pravca Albanije.\nU Policijskoj upravi u Nišu rekli su agenciji Beta da od početka godine na području tog grada nije bilo prijavljenih krivičnih dela koja su počinili migranti, niti krivičnih dela u kojima su migranti oštećeni.\nU Zavodu za vaspitanje dece i omladine u Nišu, u kojem se zbrinjavaju maloletni migratni, trenutno je zbrinuto 17 maloletnika iz Pakistana i Avganistana, a to je i maksimalni kapacitet tog zavoda.\nPrema podacima Komesarijata za izbeglice i migracije, u prihvatnim centrima u našoj zemlji trenutno se nalazi 4.700 migranata, dok su procene da se van centara nalazi još 800 migranata.\nPovećanje broja migranata tokom novembra, u Komesarijatu ocenjuju kao sezonsko, zbog hladnog vremena.\nSlobodan Savović /


Objavljen Vodič za zaštitu podataka o ličnosti za vreme pandemije - Omladinska politika\nStoga je SHARE Fondacija u saradnji sa Beogradskom otvorenom školom, Partnerima za demokratske promene Srbija (Partneri Srbija), NVO Atina, Da se zna i A11 - Inicijativom za ekonomska i socijalna prava izradila sažet i jasan priručnik o zaštiti podataka u vreme pandemije.\nOsnovni principi evropskog pravnog okvira, s kojim je usklađena i regulativa u Srbiji, obrazloženi su iz perspektive obrade podataka građana u vanrednim okolnostima. Analizirani su pravni dokumenti koje je državna administracija donela u cilju efikasnijeg upravljanja zdravstvenom krizom i to sa stanovišta onih oblasti u kojima zaštita podataka o ličnosti trenutno trpi najveći pritisak sukobljenog interesa javnosti: zdravstvo, mediji, radno okruženje i masovni nadzor.\nOrganizacije za ljudska prava ocenjuju da urgentnost zaštite javnog zdravlja ne pruža opravdani osnov za snižavanje zaštite podataka o ličnosti u slučaju većine aktera. S pravom se očekuje da će ukidanje onih intruzivnih mera koje jesu bile neophodne, uskoro biti jedan od prvih znakova da je borba za suzbijanje pandemije okončana uspešno.\nVodič je u integralnom obliku slobodno dostupan na sajtu pandemija.mojipodaci.rs, a široj javnosti se deli putem tradicionalnih i društvenih medija. Organizacije nastavljaju da prate dobre i loše prakse u vreme pandemije te je, prema potrebi, Vodič otvoren za unose novih vrsta povreda i odgovarajućih smernica za zakonito postupanje.\nProjekat „Zaštiti privatnost - odupri se pritisku“ (Reclaiming privacy: A Tool to Fight Oppression) sprovodi se uz podršku Delegacije Evropske unije u Republici Srbiji kroz Evropski instrument za demokratiju i ljudska prava (EIDHR).\nVest je preuzeta sa sajta SHARE Fondacije.


Ona je navela da Nemačka smatra da je ključno da svi politički akteri poštuju institucije na nivou BiH i da učestvuju u prevladavanju političkih blokada u zemlji i otvaranju održive perspektive za budućnost BiH\n24sedam/Tobias Schwarz/Pool via AP/Tanjug/Jadranka Ilić\nMinistarka spoljnih poslova Nemačke Analena Berbok zahvalila je srpskom članu Predsedništva BiH Miloradu Dodiku na ljubaznom prijemu i razgovoru, zajedno s njegovim kolegama u Predsedništvu BiH, tokom njene posete Sarajevu, saopšteno je iz Kabineta srpskog člana Predsedništva.\n- Poseta je bila prilika da se lično uverim u dobre bilateralne odnose između naše dve zemlje. Nemačka će i dalje snažno da se zalaže za reformski proces u BiH i prevladavanje aktuelne političke krize - istakla je Berbok.\nOna je navela da Nemačka smatra da je ključno da svi politički akteri poštuju institucije na nivou BiH i da učestvuju u prevladavanju političkih blokada u zemlji i otvaranju održive perspektive za budućnost BiH, te da je to važan aspekat za međunarodnu finansijsku pomoć i strana ulaganja.\n- Bilo bi dobro da povodom ovih pitanja ostanemo u kontaktu - navela je Berbokova u pismu Dodiku.\nAnalena Berbok Milorad Dodik pismo Republika Srpska


O Evropskoj uniji Obrazovanje u EU Leonardo da Vinci Leonardo da Vinci - stručno obrazovanje\nLeonardo da Vinči program omogućava sredstva za praktične projekte u oblasti stručnog obrazovanja i obuke. Inicijative se kreću od onih koje podstiču inidvidualnu obuku u inostranstvu do onih koje putem veće razmene ostvarauju međusobnu saradnju i korist.\nKao deo Evropske komisije, program doživotnog učenja, ovaj program nudi mnogo različitih tipova aktivnosti različitih preferencija. Ovo uključuje mobilnosti inicijative i omogućava ljudima da sprovode prakse u drugoj zemlji, ostvaruju projekte saradnje za prenos ili razvijaju inovativne prakse, pritom fokusirajući se na aktuelne teme u sektoru.\nLjudi mogu da imaju koristi od programa se kreću od pripravnika u početnoj stručnoj obuci, preko ljudi koji su već diplomirali, ali se odnosi i na profesionalce i aktiviste organizacija koje se bave ovom oblašću.\n“Leonardo da Vinči” omogućava organizacijama u stručnom obrazovanju sektora za rad sa partnerima iz Evrope, razmenu najbolje prakse, kao i povećanje stručnosti njihovog osoblja. To bi trebalo da stručno obrazovanje atraktivnijim za mlade ljude i, pomažući ljudima da steknu nove veštine, znanja i kvalifikacije, program takođe poboljšava ukupnu konkurentnost na evropskom tržištu rada.\nInovacije su ključni projekti za program. Njihov cilj je da se poboljša kvalitet obuke sistemima za razvoj i transfer inovativnih politika, kurseva, nastavne metode, materijala i postupaka.


Zahtev za ocenu ustavnosti presude GSK-KPA-A-211/15 Vrhovnog suda -Žalbenog veća Kosovske agencije za imovinu, od 21. februara 2018. godine - Ustavnog Suda\nZahtev za ocenu ustavnosti presude GSK-KPA-A-211/15 Vrhovnog suda -Žalbenog veća Kosovske agencije za imovinu, od 21. februara 2018. godine\nbr. predmeta KI 94/18\nKI94/18, podnosilac zahteva: Miodrag Šešlija, Ocena ustavnosti presude GSK-KPA-A-211/15 Vrhovnog suda – Žalbenog veća Kosovske agencije za imovinu, od 21. februara 2018. godine.\nKI94/18, Rešenje o neprihvatljivosti od 10. aprila 2019. godine, objavljeno 15. maja 2019. godine\nKljučne reči: individualni zahtev, Rešenje o neprihvatljivosti, očigledno neosnovan\nPodnosilac je u zahtevu naveo da su KPCC i Žalbeno veće KPA pogrešno protumačili i primenili odredbe člana 11.4. UNMIK Uredbe BR. 2006/50, te da zbog toga oni nisu mogli da uzmu u razmatranje njegove argumente i dokaze koje je podneo i predstavio, a kojima on dokazuje da mu pripada pravo nad navedenom imovinom.\nPodnosilac zahteva je takođe naveo, da su takvim stavom KPCC i Žalbeno veće KPA, njemu povredili njegova prava garantovana članom 31. [Pravo na pravično i nepristrasno suđenje] i članom 46. [Zaštita imovine] Ustava, kao i prava određena članom 6 (Pravo na pravično suđenje) i članom 1. Protokola 1 (Zaštita imovine) EKLjP-a.\n6 (Pravo na pravično suđenje) i članom 1. Protokola 1 (Zaštita imovine) EKLjP-a.\nSud je primetio da je podnosilac vodio dva sudska postupka za predmetnu imovinu.\nŠto se tiče prvog sudskog postupka, Sud nalazi da je on počeo 2005 godine, a da se završio 26. marta 2007. godine, kada je predmet spora podnosioca zahteva rešen pravosnažnom odlukom HPCC/REC/94/2007. Istom tom odlukom, podnosiocu zahteva je priznat jedan vid imovine u obliku naknade, koju on može da ostvari kao podnosilac zahteva C kategorije, shodno članu 4 UNMIK Uredbe 2000/60.\nDalje, Sud je primetio da je podnosilac zahteva drugi sudski postupak započeo 23. novembra 2007. godine, kada je podneo zahtev KPA, u kojem je tražio potvrdu prava na korišćenje nepokretne imovine odnosno stana, Sud zaključuje da je drugi sudski postupak okončan 21. februara 2018. godine, presudom GSK-KPA-A-211/15 Žalbenog veća KPA, kojom je žalba podnosioca odbijena kao neosnovana.\nShodno tome, Sud je našao da podnosilac zahteva nije ponudio relevantne argumente koji bi opravdali njegove tvrdnje da je u drugom sudskom postupku, na bilo koji način došlo do povrede ustavnih prava na koja se on pozvao, osim činjenice što je on nezadovoljan rezultatom postupka u kojem su donete osporena odluka i presuda.\nDakle, zahtev podnosioca je očigledno neosnovan na ustavnim osnovama i kao takav se treba proglasiti neprihvatljivim u skladu sa pravilom 39. (2) Poslovnika o radu.


ROBOchats - Javni nastup i debata u poslovnoj komunikaciji - ROBOKIDS\nJavni nastup oduvijek je bio dio poslovne komunikacije. Način na koji se izražavamo, gestikulacija, konciznost, identifikacija ključnih tački o kojima treba pregovarati samo su neke od stvari na koje treba obratiti pažnju. U današnjem poslovnom svijetu daleko ste više cijenjeni ako umijete da se jasno izrazite, ako se ne bojite javnog nastupa i ako ste voljni da saslušate druge.\nNa novom ROBOchats događaju – Javni nastup i debata u poslovnoj komunikaciji, Jovan će nas uvesti u svijet debate, javnog nastupa i podijeliti sa nama svoja znanja i vještine koje je stekao baveći se debatom.\nPo završetku ROBOchats-a posjetioci će imati priliku da postave pitanja predavaču i razmjene lična iskustva. Ukoliko ste zainteresovani da unaprijed saznate više o ovom predavanju, možete nam pisati na [email protected]\nPredavanje vodi Jovan Petronijević, asistent na Visokoj školi za poslovnu ekonomiju i preduzetništvo iz Beograda, radi na katedri za finansije. Osnivač je i prvi trener debatnog kluba svoje institucije, koji važi za jedan od najprestižnijih u svijetu. Takođe, Jovan je bio predsjednik organizacionog odbora u više od 10 internacionalnih događaja tako da će zasigurno imati šta da kaže i o značaju debatnih vještina u team management-u.


Najveće zatvoreno skijalište na svetu - TU Magazin\nBy redakcija on\t Oct 11, 2018 TURIZAM, VESTI, ZANIMLJIVOSTI\nU Šangaju će biti izgrađeno najveće zatvoreno skijalište na svetu u kome će posetiocima biti omogućeno skijanje tokom cele godine.\nNajveće zatvoreno skijalište na svetu, Wintastar, imaće površinu od 93.000 kvadratnih metara, a posetioci će u ovom centru moći da koriste nekoliko interesantnih i zanimljivih staza, a osim skijanja, njima će biti omogućeno i da uživaju u snegu, baš kao da su na pravoj planini.\nOsim zimskih sportova i aktivnosti, Wintastar će ponuditi i brojne zanimljive pozorišne predstave, koncerte, kao i multidimenzionalne bioskopske projekcije. U sklopu ovg kompleksa u Šangaju će se nalaziti i tri hotela, restorani i prodavnice, a planirana je i izgradnja ledenog hotela, novina za sve avanturiste i ljubitelje zimskih aktivnosti.\nOčekuje se da će ski centar biti završen najkasnije do početka Zimskih olimpijskih igara koje će se održati u Pekingu 2022.godine. Kompanija koja je zadužena za ovaj projekat ima u svom portfoliju već jedan takav poduhvat, oni su izgradili Ski Dubai 2005. godine.


Prijavite se za dečiji muzički festival „Zlatna pčela“ u Beču\nNaslovna VestiAustrijaPrijave u toku: Dečji muzički festival „Zlatna pčela“ u Beču\nAustrija Dijaspora Kultura Obrazovanje i PorodicaVesti\n21. mar 2018 u 10:21\nUdruženje A:KULTURA iz Beča vas poziva na dečiji muzički festival „Zlatna pčela“. Festival je namenjen deci i mladima uzrasta do 18 godina, a posednji rok za prijavu učesnika je 11. april 2018. Više detalja u tekstu.\nČlanovi udruženja A:KULTURA iz Beča organizuju, četvrtu godinu zaredom, dečiji muzičk festival „Zlatna pčela“, gde mogu učestvovati deca i mladi koji pohađaju muzičku školu ili imaju privatne profesionalne pedagoge. Zastupljeni su instrumenti: violina, klavir, harmonika i ostali.\nOvogodišnji festival se održava 18. aprila 2018. sa početkom u 18:30 časova. Kao i predhodih godina za muzički festival „Zlatna pčela“, vlada veliko interesovanje, a deca i mladi talenti se mogu prijavite za učešće do srede 11. aprila 2018. Prijave mogu biti pojedinačne ili grupne i u različitim formacijama, na primer , kao hor i slično.\nKontakt organizatora i prijave na office@akulturavienna.com ili na broju telefona 0660 488 0039 .\nNa krilima muzike: Tanja Paucanović i učesnice festivala „Zlatna pčela“


TRIBINA: Poboljšati uslove za rad saveta za međunacionalne odnose – FER\nstudiotrid\t2018-03-31T22:17:15+00:00\t15. 11. 2017.|Etničke manjine, Vesti|\nOpštinski saveti za medjunacionalne odnose funkcionišu pod lošim zakonskim rešenjem, a njihov rad ili pasivnost najčešče zavisi samo od entuzijazma članova, ocenjeno je na tribini „Sto plus“ radija u Novom Pazaru. Panelisti, predstavnici saveta Novog Pazara i Sjenice, lokalne samouprave Tutina i dve organizacije civilnog društva (OCD), bili su jednoglasni u oceni da korisna i dobra ideja nije zaživela u najvećem broju višenacionalnih sredina.\nTo se nije desilo „čak ni u Vojvodini, gde se očekivalo da imamo bolji rezultat“, naglasio je na sinoć održanoj tribini direktor Foruma za etničke odnose Dušan Janjić.\nPrema njegovoj oceni, saveti za medjunacionalne odnose se često doživljavaju i kao dodatna zaštita manjinskih i ljudskih prava, što nikako ne bi trebalo da bude.\n„Glavna karakteristika ovakvog saveta jeste da to treba da bude mesto lokalnog dijaloga izmedju predstavnika političkih stranaka, nacionalnih saveta, verskih zajednica i da se taj savet obraća lokalnoj skupštini“, rekao je Janjić.\nOn je dodao i da bi saveti trebali da preuzmu ulogu koju za sada niko ne radi u Srbiji, „osim kad se dese neki grubi medjunacionalni incidenti, a onda u Srbiji počne da se govori o nekim mirovnim većima i inicijativama“.\nPrema izveštaju zaštitnika gradjana Zorana Pašalića, saveti za medjunacionalne odnose su osnovani u samo 53 lokalne samouprave, a u prošloj godini čak 40 njih nije održalo niti jednu sednicu.\nČlan Saveta u Sjenici Radoslav Rakonjac je na tribini pod naslovom „Da li su saveti za medjunacionalne odnose čuvari dobrih odnosa? Iskustva Novog Pazara, Sjenice i Tutina“ ocenio da je potpuno nebitno koji je narod većinski u nekoj opštini, ukoliko je taj organ lokalne samouprave samo savetodavno telo.\n„Zakonski okvir bi trebalo poboljšati i dozvoliti da predstavnik Saveta ima ‘svoju stolicu’ u Skupštini opštine, ne da bi glasao već bio u prilici da reaguje kada je potrebno“, rekao je Rakonjac.\nOn smatra i da bi rad saveta za medjunacionalne odnose morao da se obezbedi finansiranjem iz lokalnog budžeta.\nRakonjac je naglasio da je savet u Sjenici formiran 2013. godine i da bi svaka opština koja želi da ode korak dalje u svojoj demokratizaciji što pre trebalo da formira svoj savet za medjunacionalne odnose.\nPredsednica nedavno formiranog Saveta Novog Pazara (koji čine po troje Srba i Bošnjaka) Vasvija Gusinac rekla je da su oni za nekoliko meseci održali tri sednice.\n„U našem Poslovniku stoji da ćemo se u radu rukovoditi uspostavljanju dobrih odnosa, saradnje, razumevanja i izgradnje poverenja“, naglasila je.\n„Problem je to što zakon nije dorečen, autonomnost saveta nije odredjena, tako da taj kanal prema nevladinom sektoru i drugim strukturama društva nije otvoren, zbog čega sve zavisi od članova da u svom radu otvore i tu mogućnost. Mi smo do sada bili zatrpani odlukama koje se odnose na promene naziva ulica, koje datiraju jos iz 2007. godine“, rekla je Vasvija Gusinac.\nČlan Opštinskog veća Tutina Semir Kurtanović podsetio je da ta lokalna samouprava ima pomoćnika predsednika opštine za medjunacionalnu saradnju, ali je najavio skoro formiranje i saveta.\nOn je naglasio da je pre mesec dana na području te opštine policajac srpske nacionalnosti na dužnosti ubio mladića bošnjačke nacionalnosti, ali da su gradjani „navikli na suživot“ adekvatno reagovali na težak incident koji je sam po sebi mogao da izazove teže posledice po medjunacionalne odnose.\nIzvršni direktor OCD Urban in iz Novog Pazara Sead Biberović smatra da Savet za medjunacionalne odnose treba da reaguje po većini lokalnih tema i tesno saradjuje sa ostalim savetima (bezbednost, mlade, rodnu ravnopravnost…) koji su formirani u gradu.


32.499,60 KM kazni: Sarajevska policija od Besima Hodžića za šest dana oduzela dva automobila – Haber.ba\n32.499,60 KM kazni: Sarajevska policija od Besima Hodžića za šest dana oduzela dva automobila\nVišestrukim povratnicima u vršenju teških prekršaja iz oblasti Zakona o bezbjednosti saobraćaja, sarajevska policija nastavila je oduzimati vozila.\nTako su u četvrtak policajci Pete PU iz saobraćaja isključili Besima Hodžića iz Sarajeva, kojeg su zatekli da upravlja neregistriranim vozilom marke “VW Transporter”, sa nepripadajućim registarskim tablicama.\nUvidom u registre prekršajnih evidencija i novčanih kazni, utvrđeno je da je on višestruki povratnik u vršenju teških prekršaja iz oblasti ZOBS-a, te da u Registru novčanih kazni ima dug od 32.499,60 KM.\nPošto se do sada izrečenim sankcijama nije postigla svrha kažnjavanja, jer je nastavio sa vršenjem najtežih oblika prekršaja, čime se direktno ugrožava javna sigurnost, na osnovu saglasnosti sudije Općinskog suda u Sarajevu, od Hodžića je oduzeto spomenuto vozilo, prenosi “Faktor“.\nOno što je zanimljivo je da je samo šest dana ranije, od Hodžića oduzet još jedan VW Transporter, koji je također imao nepripadajuće tablice.\nU prethodnih nekoliko dana, automobili su oduzeti od još tri vozača.\nTeme:automobili, oduzimanje, policija, Sarajevo


Poverenica na obeležavanju 20-te godišnjice Kancelarije Saveta Evrope u Beogradu • Poverenik za zaštitu ravnopravnosti\nPoverenica na obeležavanju 20-te godišnjice Kancelarije Saveta Evrope u Beogradu\nВести Poverenica na obeležavanju 20-te godišnjice Kancelarije Saveta Evrope u Beogradu\nEfikasne, pluralističke i nezavisne nacionalne institucije su među najvažnijim stubovima svakog demokratskog društva, jer predstavljaju putokaz za unapređenje stanja u oblastima ravnopravnosti i zaštite ljudskih prava, rekla je poverenica za zaštitu ravnopravnosti Brankica Janković na konferenciji povodom obeležavanja 20 godina rada Kancelarije Saveta Evrope u Beogradu.\nČestitajući jubilej šefu Kancelarije Saveta Evrope Tobijasu Flesenkemperu, poverenica se zahvalila na podršci koju SE pruža instituciji Poverenika i izrazila želju da „još intenzivnije nastavimo dosadašnji, posvećen i kontinuiran rad na promovisanju i očuvanju evropskih vrednosti kojima je Republika Srbija kao punopravna članica Saveta Evrope istinski posvećena“.\nJanković je istakla da Poverenik za zaštitu ravnopravnosti kontinuirano i dosledno podstiče na promene u društvu koje su usmerene na poštovanje ljudskih prava i intenzivno promoviše princip ravnopravnosti, kao jednu od fundamentalnih vrednosti svake demokratske evropske države. Poverenica je dodala da su nedavno usvojene Preporuke Komiteta ministara Saveta Evrope državama članicama o razvoju i jačanju efikasnih, pluralističkih i nezavisnih nacionalnih institucija za ljudska prava od velikog znača za rad institucije.\nObeležavanje 20-te godišnjice Kancelarije Saveta Evrope u Beogradu, pod nazivom „Promocija različitosti i ravnopravnosti u Srbiji“ zajednički su organizovali Kancelarija SE i Ministarstvo za ljudska i manjinska prava i društveni dijalog, uz podršku Narodne skupštine Republike Srbije i Ambasade Nemačke. Ovim događajem je obeležen i završetak nemačkog predsedavanja Komitetom ministara SE.


Naređena evakuacija: Desetine hiljada ljudi ugrožene poplavama u Japanu\nJapanske vlasti naredile su evakuaciju više desetina hiljada ljudi na severoistoku te zemlje nakon što su jake kiše izazvale velike poplave i prekide pojedinih železničkih linija. Olujno nevreme usledilo je nakon što je početkom meseca jugozapad… »\nRadio 021: Evakuacija na desetine hiljada ljudi u Japanu zbog poplava\nMoguće ukidanje prve klase u lokalnim vozovima u Velikoj Britaniji\nBritanski ministar saobraćaja Kris Grejling najavio je da će vlada naterati železničke kompanije da smanje broj sedišta u prvoj klasi u prigradskim vozovima tokom najprometnijeg dela dana. Grejling je rekao u intervjuu za "Dejli telegraf" da će… »\nRadio 021: Britanija će u vozovima morati da smanji broj sedišta u prvoj klasi\nKoza ili? Šta je ovo stvorenje? Naime, u argentinskoj pokrajini San Luis rođeno je jare kakvo stanovnici još nisu videli. Životinja je rođena s čovekolikom glavom i isturenim očima, a preminula je tri sata nakon što je ugledala svetlost dana. Kako… »\nRadio 021: VIDEO: Jare sa "demonskim" likom uznemirilo meštane selaB92: U Argentini rođena koza s čovekolikom glavom


Chrome uveo poboljšanja za Windows, MacOS i Android – a Linux ni da spomenu – Borba\nChrome uveo poboljšanja za Windows, MacOS i Android – a Linux ni da spomenu\nPostoji mnoštvo značajnih poboljšanja memorije u Google Chrome 89, najnovijoj stabilnoj verziji ovog internet-pregledača.\nBarem je to slučaj ako browser koristite na Windowsu, macOS-u ili Androidu.\nU operativnom sistemu Windows, Google kaže da Chrome bolje koristi memoriju tabova u prvom planu, smanjujući potrošnju na nekim web lokacijama i do 22 procenta.\nPodešavanja MacOS-a omogućavaju browseru da koristi 8 procenata manje memorije za rukovanje pozadinskim tabovima. Manja upotreba memorije znači manju potrošnju energije – energetski uticaj na macOS smanjio se za čak 65%, prenosi PC Press.\nNi Android nije izostavljen. Tamo Chrome koristi 5 posto manje memorije i pokreće se 7% brže, a na vrhunskim Android telefonima i više.\nPomalo čudno, ipak, što Linux nije spomenut u svemu ovome, jer je Chrome OS upravo sistem zasnovan na Linuxu. Pretpostavlja se da je to zato što sastav Linux distribucija znatno varira.\nPoboljšanja prikupljena na jednom “out of the box” Linux distro-u ne mogu se direktno prevesti na drugi – i to važi za većinu aplikacija, a ne samo za one željne memorije poput internet-pregledača. Ipak, vjerovatno je da postoje neka poboljšanja performansi kada je u pitanju Chrome za Linux, čak i ako to nije namjerno.


ŠOKANTNO: Perverznjak i razvratnik u službi Mila Đukanovića - Naša Borba\nŠOKANTNO: Perverznjak i razvratnik u službi Mila Đukanovića\nTokom aktuelnog perioda Milov ministar inostranih poslova Srđan Darmanović mahnito pokušava da odbrani političke poteze svog gazde, u kom cilju iznosi potpuno neosnovane i neargumentovane laži, gotovo istovetne onim koje je koristio u propagandi vođenoj tokom 2017. godine u vezi sa izmišljenim pokušajem “državnog udara”. Ovoga puta Darmanović ponovo nastoji da obmane javnost lažima kako su dešavanja u Crnoj Gori produkt zajedničkog subverzivnog nastupa “zle Srbije” i “još gore Rusije”, usmerenog na izazivanje haosa u srećnoj, idiličnoj i prosperitetnoj Crnoj Gori. Međutim, ovog puta ciljna grupa njegovih izmišljotina nije samo javnost, već ovu tendenciozno osmišljenu laž pokušava da plasira i crnogorskim “partnerima” u NATO i EU, tražeći od njih da pomognu Milu u konačnom obračunu sa, nekada njegovim, narodom Crne Gore.\nInače, ministar Darmanović nema ni narod, ni veru, ni rodbinu, ni prijatelje, već je odan jedino Milu, tako da, iako je pored cinkarenja svojih bližnjih bezbednosnim službama profesionalne aspiracije pokazivao jedino još prema politici, svoju ljubav prema Milu nije želeo da “ukalja” učlanjenjem u bilo koju stranku, pa čak ni u DPS, jer je procenio da i tamo ima onih koji su spremni da se u slučaju promene odnosa snaga okrenu protiv njegovog gospodara.\nSa Darmanovićevom ljubavlju prema Milu može da se poredi jedino njegova sklonost ka starijim ženama, što je način na koji bezuspešno pokušava da zaleči traumu prouzrokovanu gubitkom majke, koja je preminula na porođaju, darujući ga Svetu. Ova sklonost Darmanovića, koji je i rođenu majku koštao života, u narodu poznatija kao “Edipov kompleks”, dovela je do toga da on u svojoj dvadeset petoj godini oženi tada duplo stariju Olgu Nikčević, te tako postane očuh svom do tada najboljem drugu, ali i njegovoj sestri Mirni Nikčević.\nNakon što je postao Milov “Gebels”, Darmanović je svoju poćerku Mirnu zaposlio u ministarstvu inostranih poslova, gde se ona proslavila izjavama povodom veličanstvenog “Trojičindanskog sabora” u Podgorici, kada je izznela da “treba spaliti srpski hram i sva goveda koja su se tamo okupila”. Po svoj prilici je krug Milovih najpouzdanijih saradnika još sredinom prošle godine znao za plan svog gospodara da pokuša da prizove u pomoć NATO, da mu pomognu da se obračuna sa “neposlušnim” delom crnogorskog naroda koji na miran, hrišćanski i dostojanstven način brani svoje poreklo, tradiciju i svetinje, odnosno da, kako bi to Milo i njemu bliski rekli, “spali srpske crkve i goveda koja se oko njih okupljaju”, a u čemu NATO, mora se priznati, ima određenog iskustva.\nPrethodni tekstEKSKLUZIVNO: Novi planovi crnogorskog režima za onemogućavanje litija i molebana!\nSledeći tekstSRPSKA DESNICA: “Mi hoćemo, možemo i moramo da ostvarimo bolje sutra za sve“!


Zupcu smještaju plaćanje štete i odlazak u zatvor – Zvornik Danas\nNaslovna/VIJESTI/Društvo/Zupcu smještaju plaćanje štete i odlazak u zatvor\nZupcu smještaju plaćanje štete i odlazak u zatvor\nSARAJEVO – Nadoknada štete nastale paljenjem zgrade Predsjedništva BiH tokom prošlogodišnjih nasilnih protesta u Sarajevu, koja je procijenjena na 340.000 maraka, mogla bi da padne na leđa odlazećeg direktora Agencije za istrage i zaštitu BiH (SIPA) Gorana Zupca, nakon što je postala pravosnažna presuda kojom je osuđen na godinu zatvora uslovno.\nApelaciono vijeće Suda BiH odbilo je prije nekoliko dana žalbu Zupca na prvostepenu presudu, koju mu je izrekao Sud BiH, čime je ona postala pravosnažna. Zubac je osuđen na godinu zatvora uslovno zbog toga što tokom protesta nije na zahtjev Direkcije za koordinaciju policijskih tijela BiH angažovao Specijalnu jedinicu SIPA. Osuđen je, iako SIPA postupa isključivo po nalogu Tužilaštva BiH, koje toga dana nije dalo nalog za angažovanje specijalaca. To im, ipak, nije smetalo da protiv Zupca podignu optužnicu kojom su ga teretili za nepostupanje na osnovu zahtjeva Direkcije za koordinaciju policijskih tijela.\n– Već je skovan plan da od Zupca, čim ga Savjet ministara razriješi, bude zatražena nadoknada štete koja se procjenjuje na oko 340.000 KM. Taj plan osmišljen je iz iste kuhinje koja je sve vrijeme vodila kampanju protiv Zupca, a u kojoj glavnu riječ vode visoki funkcioneri SDA i pravosudnih institucija na nivou BiH – rekao je „Glasu Srpske“ sagovornik blizak Tužilaštvu BiH.\nZubac je jedini policijski funkcioner koji je odgovarao zbog događaja tokom protesta kada je zapaljena zgrada Predsjedništva BiH, iako su za bezbjednost objekta direktno bili zaduženi Direkcija za koordinaciju policijskih tijela BiH i Federalna uprava policije. Nije procesuiran niko ni od učesnika protesta, pa čak ni osumnjičeni za podmetanje požara, koji su identifikovani i uhapšeni ubrzo poslije protesta, ali su još brže pušteni na slobodu.\nSagovornik „Glasa Srpske“ ističe da je dio plana kojim bi slučaj paljenja zgrade Predsjedništva BiH bio zatvoren svaljivanje potpune odgovornosti na Zupca i da on bude ekspresno poslat iza rešetaka, s obzirom na to da je osuđen na uslovnu kaznu.\n– Tužilaštvo BiH radi na čak sedam krivičnih prijava protiv Zupca. Nekoliko tužilaca je angažovano u tim predmetima. Cilj je da barem u jednom bude kako-tako dokazano da je Zubac počinio krivično djelo da bi uslovna kazna od godinu zatvora automatski bila opozvana i on završio u zatvoru – kaže naš izvor.\nIstiče da je tu mogućnost najavio i ministar bezbjednosti BiH Dragan Mektić, koji je nekoliko puta javno tvrdio da je Zubac odgovoran i za neangažovanje Specijalne jedinice SIPA u Potočarima 11. jula prilikom napada na premijera Srbije Aleksandra Vučića. Zanimljivo je da je i tada nosilac obezbjeđenja bila Direkcija za koordinaciju policijskih tijela BiH. Tužilaštvo BiH će sigurno podići optužnicu protiv Zupca zbog neizvršavanja presude Suda BiH, kojom je smijenjeni načelnik Regionalne kancelarije SIPA u Sarajevu Rašid Palić vraćen na posao.\n– Riječ je o predmetu u vezi sa nezakonitostima prilikom suspenzije policijskog službenika Palića. Uskoro očekujemo podizanje optužnice, a osumnjičeni je Zubac – rekao je u junu portparol Tužilaštva BiH Boris Grubešić.\nNaš sagovornik kaže da je u sklopu plana eliminacije Zupca sa čela SIPA protiv njega ekspresno pokrenut i završen krivični postupak.\n– Brza presuda Zupcu nije iznenađenje, jer tri najvažnije funkcije u pravosuđu na nivou BiH drže Bošnjaci. To su glavni tužilac, predsjednik Suda BiH i glavni disciplinski tužilac. Zubac se nadao pravičnoj sudskoj odluci, ali ona nije mogla da bude takva, s obzirom na to ko je sve želio da ga skine s funkcije direktora SIPA – kaže naš izvor i navodi da mu ne preostaje ništa drugo nego da se žali Evropskom sudu za ljudska prava u Strazburu, jer zbog istog odnosa snaga nema nikakve šanse da istjera pravdu ni u Ustavnom sudu BiH.\nZupčev branilac Dragiša Jokić kaže da oni koji su povrijedili pravo na pravično suđenje mogu da isto učine ako žele da nastave da mu se svete.\n– Pravno je nemoguće da mu namjeste naknadno plaćanje tolike štete, jer je u presudi navedeno da se ne zna kolika je šteta nastala prije nego što je on trebalo da djeluje, a kolika kasnije. Sud je samo rekao da je šteta veća od 10.000 KM. Ali, vidjećemo šta će se dalje dešavati – kaže Jokić.\nDodao je da zna da Tužilaštvo BiH protiv Zupca vodi još nekoliko predmeta.\n– Ne bi me iznenadilo da mu iz iste kuhinje bude pokušano montiranje odgovornosti s ciljem osude na zatvorsku kaznu. Podnijećemo apelaciju Ustavnom sudu BiH, a najvjerovatnije ćemo se obratiti i Evropskom sudu za ljudska prava zbog utvrđene povrede prava na presumpciju nevinosti izjavama javnih zvaničnika – kaže Jokić.\nOn je ranije rekao da su pravo na pravično suđenje Zupcu povrijedili član Predsjedništva BiH i lider SDA Bakir Izetbegović, poslanik SDA u Parlamentu BiH Šemsudin Mehmedović i direktor Federalne uprave policije Dragan Lukač, a da je Mektićev zadatak bio je da vrši pritisak da sudska odluka bude takva kakva je bila.\nU Tužilaštvu BiH juče nismo dobili odgovore u vezi sa predmetima koje vode protiv Zupca, piše Glas Srpske.\nRuski stručnjaci u Zvorniku


Rjabkov: Rano govoriti o razmeni Vilana i ruske državljanke optužene u SAD\nZamenik ruskog ministra spoljnih poslova Sergej Rjabkov izjavio je danas da je rano da se govori o mogućnosti da Amerikanac pritvoren u Moskvi pod sumnjom za špijunažu bude razmenjen za rusku državljaniku optuženu u SAD.\nAmerikanac Pol Vilan, koji ima i državljanstva Kanade, Britanije i Irske, prošle nedelje je uhapšen u Moskvi. Postoje spekulacije da bi Rusija Vilana moga da pusti u razmenu za Mariju Butinu, Ruskinju koja se prošlog meseca izjasnila krivom da je kao tajni agent radila za rusku vladu.\nRjabkov je rekao da su spekulacije o razmeni preuranjene jer Vilan nije zvanično optužen, prenosi AP, pozivajući se na izveštaje ruskih agencija. Neki mediji su javili da je Rusko pravosuđe već podiglo optužnicu za špijunažu i da Amerikancu preti do 20 godina zatvora ukoliko bude proglašen krivim. Vilan je bivši marinac. Prema rečima njegovog brata, u Rusiju je otputovao da bi prisustvovao venčanju.


Somborci se plaše migranata u Šikari\nFoto: RTV Youtube\nGrupa migranata je pre tri dana nasrnula na devojku od 17 godina u naselju Šikara u Somboru. Srećom samo verbalni delikt bio je pokretač građanskog protesta, koji je održan i prekjuče i juče, a kako građani najavljuju, nastaviće se sve dok nadležni ne preduzmu mere za veću bezbednost onih, koji žive u tom delu predgrađa. ...\n"Novopridošle izbeglice, znači porodice, da naglasim - porodice, niko nije imao problem sa njima, ali ovi novi koji su došli iz Pakistana, samci, oni prave probleme na terenu, na ulicama, u prodavnicama", objašnjava Biljana Mihaljev.\n"Inače je Šikara izletište, tamo postoje igrališta, sprave za decu, za golove, ali više tamo dece nema, iz prostog razloga što su oni zapostavljeni, znači ceo teren, celo igralište, vrše nužde, bacaju smeće, deca ih se boje, znači morali smo da se pomeramo, bukvalo bežimo pred njima, što nije normalno", ističe Dejan Beretić.\nGrađani se žale na to da novonaseljeni migranti noći provode pred kućama, ispod prozora, galame i ostavljaju smeće za sobom.\n"Verujte, ja sam bio primoran da zovem policiju četiri ili pet puta do sada. Ja imam četvoro dece. Moja deca definitivno nisu sigurna u ovom naselju", žali se Predrag Ivanković.\n"Lično kod mene su već dva puta ušli, znači bez dozvole, da piju vodu na česmi... ladno uđe unutra, ne pita nikoga. Ostavljaju smeće, uništavaju zelenu površinu, bezobrazni su", ističe Jelena Mišković.\nPre nedelju dana gradskim vlastima je predata peticija sa 270 potpisa kojom građani zahtevaju da im se obezbedi sigurnost.\nKako smo čuli, na prvom protestu su nadležni iz policijske uprave u Somboru obećali okupljenima da će se migrantima ograničiti sloboda kretanja, pogotovo uveče i noću.\nTrenutno u Prihvatnom centru u Somboru u Šikari boravi približno 400 migranata.\nProtest zbog migranata,\nViše iz ove kategorije « U duhu manifestacije „Ritam Evrope“ zasađeno drvo prijateljstva grada Sombora i Kipra\tPoznate nagrade za učesnike i takmičare „Somborskog kotlića 2017“ »


Počinje sa radom Škola trčanja - Ozon Media\nSremska Mitrovica – Ovog aprila u Sremskoj Mitrovici startuje Škola trčanja, a svi koji su zainteresovani da se „upišu“ u ovu školu to mogu učiniti u subotu, 8. aprila u 16:30 časova u BukBaru knjižari.\nTrenerski tim Škole činiće Mirjana Cingel,samostalni stručni saradnik u Ustanovi Atletski stadion. Istrčala 5 polumaratona, a ove godine je u planu i maraton, Bojan Komlenić juniorski prvak Balkana na 800m, 4. i 5. na krosu Balkana, učesnik Prvenstva Evrope, Olimpisjkih dana mladih, reprezentativac 4 godine, više puta juniorski prvak Srbije i Vojvodine, završio višu trenersku školu (“Sportsku akademiju”) na smeru Atletika i fizička priprema. Kao trener radi od 2002. godine i Aleksandar Gavrilović profesor fizičkog vaspitanja, plivački i triatlon trener sa 25 godina radnog iskustva.\n„Škola trčanja je projekat koji se ralizuje u partnerstvu sa sajtom trcanje.rs i koji će pored Sremske Mitrovice biti realizovan u još 15 gradova širom Srbije. Do sada je kroz Školu trčanja u Beogradu koja funkcioniše od 2011. godine prošlo više od 2.500 trkača i trkačica, a pošto se prvi put u našem gradu organizuje ovako nešto videćemo kakav će biti odziv, ali i same reakcije naših sugrađana“, priča Cingel.\nOna objašnjava da je Škola pre svega namenjena svima koji su stariji od 18 godina i da akcenat nije stavljen na atletiku, da ne bude zabune, nego da je akcenat na korisnost koju trčanje u kombinaciji sa vežbanjem unosi u naš život.\nŠkola će obuhvatati tri grupe i to početnu grupa A1 u kojoj će biti oni koji su u najlošijoj kondiciji i koji ne mogu da istrče 800 metara, drugu srednju grupu A2 u kojoj će biti oni koji mogu da istrče 800 metara, ali ne mogu 3.000m i treću grupu A3 koja će obuhvatati one koji mogu da istrče 3.200 metara za manje od 20 minuta. Svaka od grupa imaće postavljen cilj, odnosno pripremaće se za određene dužine, pa tako početna grupa će se pripremati za trke od 5 i 10 km, a treća grupa za polumaraton.\nSvaki trening će se sastojati iz tri dela, prvi deo u trajanju od oko desetak minuta obuhvata zagrevanje, zatim slede vežbe snage za jačanje mišića, te vežbe su mahom fokusirana na noge, ali radiće se vežbe snage celog tela, a sve sa ciljem prevencije povreda, odmah zatim sledi trčanje i na kraju neizostavno istezanje.\n„Škola traje sedam meseci, od aprila do novembra i obuhvata dosta toga, ne samo puko trčane, biće tu raznih vežbi snage, zatim savetovanja o pravilnoj ishrani, prevenciji povreda, zatim pravićemo program za treninge onima koji odu na odmor, a ne žele da prestanu da treniraju i još puno toga“, objašnjava Cingel i dodaje da će na početku treninzi trajati oko sat vremena, ali da će vremenom biti i duži.\nTreninzi će se održavati na dve lokacije i to na Savskom keju i na Atletskom stadionu u sledećim terminima:\nPonedeljak – 18:30 časova\nČetvrtak – 18:30 časova\nSubota – 09:00 i 18:30 časova.\nViše informacija na broj telefona: 064 28 59 207 Bojan Komlenić ili putem maila: kontakt@trcanje.rs. Prijave moguće i putem interneta i to OVDE.


Izložba Ljiljane Šunjevarić „Stanice“ u Salonu MSUB do 5. aprila - Čupava Keleraba\nIzložba Ljiljane Šunjevarić „Stanice“ otvorena do 5. aprila 2021. godine.\n05. februara do 05. aprila 2021.\nradno vreme: svakog radnog dana izuzev utorka od 12 do 20h\nPo rečima autorke, Stanice su, u konteksu današnjice, postale „ne samo označitelji kretanja već i mesta neizvesnih zaustavljanja, administrativnih zabrana i gotovo beskrajnih onespokojavajućih čekanja“. Time je ovaj rad, iako promišljan i planiran pre pandemije korona virusa, dobio povećanu aktuelnost i postao aluzija na svet koji se iznenada zaustavio.\nZnačajne samostalne izložbe: Mapa (2009, Beograd), Arhetip (2011, Beograd, Čačak), Homosaker (2012, Požega), Novodevičje (2014, Šabac), Novodevičansko/remake (intervencija na javnoj skulpturi „Laza Lazarević“ u šabačkoj Gospodar Jevremovoj ulici, 2015, Šabac), Prizori (2015, Beograd), Završavajući Leonarda (2016, Kraljevo), Seobe: Slika prizora (2016, Beograd; 2017, Raška), Plaže (2018, Kovin), Varoš Nova (2020, Beograd).\nNagrađivana je u oblasti crteža. Radovi su joj prisutni u umetničkim zbirkama KC Požega, KC Čačak, Galeriji savremene umetnosti u Zrenjaninu, kolekciji Grada Beograda, kolekciji Narodnog muzeja u Kraljevu, kolekcija Šumatovačka – Centar za likovno obrazovanje i u više privatnih kolekcija. Zaposlena je na Fakultetu umetnosti Univerziteta u Prištini sa privremenim sedištem u Kosovskoj Mitrovici u zvanju vanredni profesor na predmetu Slikanje.\nFilm, umetnost i pozorišteizložba, Ljiljana Šunjevarić, Muzej savremene umetnosti Beograd, najava, Salon Muzeja savremene umetnosti, Stanice, umetnost, vesti


Povređeni, a ne skidaju osmeh sa lica! - Sportske.net\nPovređeni, a ne skidaju osmeh sa lica!\nMnogo problema sa povredama imali su fudbaleri Partizana tokom jesenjeg dela tekuće sezone, a oni koji se i dalje nalaze u procesu oporavka pokazuju da ih optimizam ne napušta uprkos svemu.\nGrbiću smanjena kazna, Partizan još jači protiv Voždovca!Trojica na pragu Humske, hoćemo li ih na proleće gledati u Partizanu?Drulović najavio najjači tim i primetio: ''Voždovac je u prošlom kolu odmarao neke igrače''Lista strelaca - Čačani napreduju, Božinov korak nazad, Žile u Top 10!Najveći optimista u Humskoj - Partizan osvaja duplu krunu?!\nNešto više od dve nedelje ostalo je do kraja jesenjeg dela sezone u Superligi, a aktuelni šampion Srbije kompletiraće 2015. godinu trima utakmicama u domaćem prvenstvu, i po jednom u nacionalnom Kupu i Ligi Evrope.\nFudbaleri Partizana do sada su odigrali 31 utakmicu u tri različita takmičenja, a zaključno sa 16. decembrom u svojim nogama će imati ukupno 36 mečeva, više nego što je prethodnih sezona prosečan superligaš igrao u prvenstvu i Kupu.\nTakav raspored takmičenja neminovno je dovodio do problema sa povredama koje su bile uzrokovane "zamorom materijala" i činjenicom da je za fudbalere Partizana od 16. jula na snazi ritam nedelja - četvrtak.\nPrethodnih nedelje trener Ljubinko Drulović imao je velikih problema sa sastavljanjem tima zbog velikog broja povređenih igrača ali se situacija u mnogome popravila nakon poslednje pauze u prvenstvu.\nNa spisku povređenih i dalje se nalaze Gregor Balažic (ligamenti kolena) i Alen Stevanović (butni mišić) koji i pored problema sa povredama ne skidaju osmeh sa lica.\nEvo fotografija koje su u utorak zabeležene u SC Teleoptik gde su se Slovenac i povremeni reprezentativac Srbije pojavili na terapijama.\nPodsećamo da fudbalere Partizana u sredu očekuje duel sa Voždovcem u okviru 1/8 finala nacionalnog Kupa, a trener Ljubinko Drulović najavio je da će na Vračaru izvesti najjači mogući sastav.


Serbia Energy Balkan I Energetika - Interes Javnosti\nZašto Serbia Energy\n“Its more important to reach the people that count than to count the people you reach.”\nNa podatke o energetskom sektoru koji treba da budu dostupni javnosti više se gleda kao na „državnu tajnu“, nego kao na deo javnog domena. U Srbiji su tokom poslednjih godina, skoro sve nadležne institucije imale pristup spoljnom finansiranju (donatori, javne kompanije, itd.), kao i mogućnost da promovišu svoje raznovrsne planove. Pa, ipak, država godinama nije objavljivala godišnje izveštaje o javnom budžetu, finansijske izveštaje i bilanse državnih sredstava, kao ni podatke o ukupnom rezultatu poslovanja „sredstvima u državnoj svojini“ u oblasti energetike. Bez obzira što ima međunarodnu obavezu da sačini plan energetske bezbednosti oslanjajući se na domaće izvore energije, taj plan nije lako dobiti.\nPrivlačenje investitora, promocija projekata i dobrog poslovnog ambijenta se koristi zastarelim konvencionalnim metodama koje ne samo da ne proizvode očekivani rezultat već smanjuju i konkurenciju ponuđača. Institucionalnih investitora koji su zainteresovani za partnerstva sa državom radi generisanja profita za sve uključene strane ima dovoljno. Potrebno je promeniti načine i kanale komunikacije u savremenom dobu globalizacije gde je internet postao primarno sredstvo zastupanja interesa i privlačenja investora. Investicioni analitičari svoja istraživanja započinju i završavaju na internetu, pretragom dostupnih informacija koji se verifikuju različitim metodama. Svoje izveštaje finansijskim centrima baziraju na brzo i lako dostupnim informacijama na internetu.\nOsnovni problem u energetskoj reformi je to da pravni sistem u Srbiji ne pruža dovoljno smernica o tome kako treba postupati sa energijom kao javnim dobrom. Ustav Srbije propisuje da se prirodni resursi smatraju dobrima od javnog interesa i da, shodno tome, predstavljaju državnu svojinu. Usled toga, javna dobra se smatraju dobrima u svojini države i predmetom potencijalnih ugovornih aranžmana između Vlade i drugih subjekata u skladu sa zakonom\nNa primer, slobodno tržište, konkurencija, čista životna sredina i druga zajednička javna dobra, tretiraju se kao državna svojina u Srbiji. Korišćenje tih dobara se zatim propisuje različitim zakonskim aktima koji pripisuju različite nadležnosti odgovarajućim organima.\nMeđunarodne obaveze praktično ograničavaju nadležnosti ovih organa i obično se vide kao prepreka za korišćenje tih javnih dobara koja su pretvorena u državnu svojinu. Stoga se učešće javnosti tretira isključivo kao savetodavno u odnosu na nadležne organe, a ne kao stvarni izraz interesa javnosti.\nZadatak rešavanja ekoloških problema takođe je teži bez ustanovljenih pravnih sredstava za prepoznavanje javnog dobra. U javnom domenu postoji malo informacija o energetskom sektoru i njegovim ekološkim uticajima. U Srbiji, postojeći zakoni o zaštiti životne sredine, prostornom planiranju i energetici predviđaju transparentnost I dostupnost podataka, ali naknadno kada je nacrt neke odluke, studije ili analize već napravljen. Teoretski, zainteresovana javnost ima mogućnost da se žali vlastima I konačno zatraži zaštitu na sudu, ako ima potrebna finansijska sredstva; međutim, to je komplikovan i neproveren proces.\nUsled toga, svest javnosti o dubini i širini problema koji su se nagomilali u ovom sektoru nalazi se na veoma niskom nivou. Stoga, ni široka javnost, ni zakonodavna tela, nisu poklanjali dovoljno pažnje funkcionisanju i stvarnim obavezama sektora. U načelu, razumevanje javnih pogodnosti koje se dobijaju reformom energetskog sektora je slabo. Na obaveze u pogledu reforme gleda se kao na nešto što se nameće spolja, a ne kao na nešto što je uslovljeno iznutra, tako da je politička volja da se energetski sektor reformiše na ispravan način nedovoljna.\nMisija Serbia Energy\nSerbia Energy ima za cilj da pomogne upravo institucijama i akterima sektora energetike da svoje poslovanje rade u skladu sa primerima dobre prakse i Evropskim politikama na koje se reforma sektora i poziva. U isto vreme pokušavamo da uz primere dobre prakse, informacijama o aktuelnim projektima i potencijalima sektora energetike i rudarstva privučemo pažnju zainteresovanih poslovnih krugova kojih ima sve više.


► Dačić: Srbija, Crna Gora i BiH bi trebalo da nastupaju kao blok\n16.10.2019 | 10:15h ► 21:50h Beograd\n"Često sam na sastancima širom sveta gde mi jedni druge napadamo umesto da jedni druge podržavamo i zastupamo zajedničke interese", rekao je Dačić u Beogradu na skupu "Dijalog za budućnost - Unapređenje dijaloga i društvene kohezije između Bosne i Hercegovine, Crne Gore i Republike Srbije".\n"Sad su izmislili naziv Zapadni Balkan to nije nikad ranije postojalo to je nekada bila Jugoslavija", podsetio je Dačić.\nKako je rekao, "kako god da se sada zove mi smo svi ovde zajedno i dišemo isti vazduh".\nProgram "Dijalog za budućnost - Unapređenje dijaloga i društvene kohezije između Bosne i Hercegovine, Crne Gore i Republike Srbije" sprovode UNDP, Unicef i Unesko, a finansira ga Fond UN za izgradnju mira.\nDačić sa kubanskom zvaničnicom: Visok nivo odnosa dve zemlje\nIvica Dačić i zamenica ministra spoljnih poslova Kube Ana Teresita Gonzales Fraga ocenili su danas u Beogradu da dve zemlje imaju visok nivo odnosa i podudarnost stavova u pogledu poštovanja ključnih principa međunarodnog prava.\nNa sastanku održanom na marginama 141. zasedanja Interparlamentarne unije, Gonzales Fraga je potvrdila "čvrstu podršku" očuvanju teritorijalnog integriteta i suvereniteta Srbije, dok je Dačić izrazio podršku naporima Kube na planu ukidanja ekonomskog i trgovinskog embarga, saopštilo je Ministarstvo spoljnih poslova.\nSagovornici su izrazili spremnost Srbije i Kube za dalji razvoj saradnje u nizu oblasti od zajedničkog interesa, navodi se u saopštenju.\nZamenica šefa kubanske diplomatije pozvala je Dačića da u novembru prisustvuje obeležavanju 500. godišnjice osnivanja Havane, piše u saopštenju.\nDačić: Pupinovo delovanje govori o značaju obezbeđivanja podrške moćnijih država\nIvica Dačić izjavio je danas u Beogradu da delovanje srpskog naučnika Mihajla Pupina i danas predstavlja inspiraciju za savremenu srpsku diplomatiju i da pokazuje koliko je značajno da mala zemlja stalno radi na tome da obezbedi podršku i savezništvo moćnijih država.\n"Pupinovo delovanje pokazuje koliko je značajno da mala zemlja, bliska saveznica velikih sila u Velikom ratu, stalno radi na tome da obezbedi podršku i savezništvo moćnijih država, koje se, bez obzira na načelo formalne jednakosti suverenih država u međunarodnim odnosima, ipak vode onim drugim načelom da su svi jednaki, ali da su neki jednakiji od drugih", rekao je Dačić na skupu povodom 161. godišnjice Pupinovog rođenja i 100. godišnjice završetka Pariske mirovne konferencije.\nNa skupu pod nazivom "Diplomatska borba danas, vek posle Pupinove ere", Dačić je kazao da su SAD zahvaljujući Pupinu imale ključnu ulogu u Parizu u podršci tadašnjim nacionalnim ciljevima Kraljevine SHS, a da je danas potrebno raditi "istim intenzitetom kao u doba Pupina da se uz SAD i zemlje EU obezbedi podrška i savezništvo što više značajnih velikih sila i drugih država, u cilju pravednog rešavanja pitanja odnosa Srbije sa Prištinom".\nU govoru koji je medijima dostavilo Ministarstvo spoljnih poslova, Dačić je naveo da strategija Srbije danas treba da bude povezana sa traženjem onih vrednosti ili elemenata politike velikih sila koji se poklapaju sa njenim ciljevima, poput "evropskih vrednosti" u slučaju EU ili odgovarajućih načela međunarodnih odnosa za koja se zalažu SAD, Rusija ili Kina, i koja su u skladu, ili bar nisu kontradiktorna sa ciljevima i interesima Srbije.\n"Pupin je pisao da je Mirovna konferencija u Parizu proglasila male narode slobodnim i stvorila države u kojima će ostvarivati svoja osnovna ljudska prava na život, slobodu i traganje za srećom, ali je i upozoravao da bi ovi oslobođeni narodi bez podrške velikih država poput SAD mogli postati lak plen bivših ugnjetača. I danas, Srbija i države regiona mogu lakše očuvati i dodatno produbiti mir, bezbednost i prosperitet Zapadnog Balkana uz podršku velikih sila poput SAD i kao neodvojivi deo šire porodice evropskih naroda", rekao je Dačić.\nOn je kazao da je Pupin kao veoma ugledan američki naučnik i građanin učinio mnogo da obezbedi podršku u SAD savezničkoj Srbiji tokom Prvog svetskog rata i da posebno treba istaći njegov doprinos ostvarenju pregovaračkih ciljeva državne delegacije Kraljevine SHS na Pariskoj mirovnoj konferenciji.\n"Pupin je lično poznavao (tadašnjeg) američkog predsednika (Vudroa) Vilsona i vodeće članove njegove delegacije. Nikada ne treba zaboraviti da je u nekim od ključnih pitanja o kojima se pregovaralo Pupinova intervencija kod Amerikanaca i kod Vilsona lično, znatno pomogla delegaciji Kraljevine SHS. Da ovde posebno navedem pitanje razgraničenja sa Rumunijom u Banatu, zatim veoma teško i komplikovano pitanje Dalmacije i odnosa sa Italijom, onda dodelu Bleda našoj zemlji, tj. Sloveniji danas i drugo", naveo je šef srpske diplomatije.\nOn je dodao da se srpski narod danas, kao i na kraju Prvog svetskog rata, nalazi u situaciji da pokušava da obezbedi međunarodnu podršku, kako bi njegov položaj bio priznat, njegova prava poštovana, njegov status potvrđen, a u prvom redu kako bi bio garantovan integritet i potvrđene granice države u kojoj živi.\n"Naravno, na kraju Velikog rata, radilo se o novoj, proširenoj državi Srba, Hrvata i Slovenaca. Danas sa istom energijom i zalaganjem, kako je to činio Pupin, nastojimo da ubedimo naše prijatelje i međunarodnu zajednicu u celini da se prizna i poštuje integritet Srbije, da se poštuju njen suverenitet, njene granice, onako kako je to predviđeno najvišim aktima ove zemlje", rekao je Dačić.\nOn je kazao da Pupinov primer govori i da postojanje bliskih kontakata, ili ličnog prijateljstva nije samo po sebi dovoljno za stabilnu i održivu saradnju i dugotrajniju podršku velike sile, u cilju realizacije interesa jedne male zemlje kao što je Srbija.\n"Uz to, potrebno je da se naši interesi i ciljevi usklade sa onim principima i načelima koje zastupaju velike sile, kako je to na primer u to vreme bio slučaj sa proklamovanim pravom na samoopredeljenje, koje je podržavao predsednik Vilson", naveo je Dačić.\nDačić je kazao i da je Pupin ostavio dubog trag, da je čitavo čovečanstvo zadužio svojom delatnošću i pronalascima i da predstavlja primer čoveka koji je "sam sebe izgradio", izdigavši se iz krajnje oskudice u vrh američkog društva, u prvom redu zahvaljujući velikim sposobnostima i radnoj etici.\n"O tome svedoče i njegova izuzetno zanimljiva i široko poznata sećanja 'Od pašnjaka do naučenjaka', koja su čak postala obavezna lektira u nekim američkim školama. Univerzitet Kolumbija, čiji je Mihajlo Pupin bio redovni profesor, dodelio mu je 1924. godine i Pulicerovu nagradu za ovaj autobiografski roman, čime je Pupin postao prvi Srbin laureat ovog prestižnog priznanja", dodao je šef srpske diplomatije.


Vodostaji povećani, ali ne prijeti izlivanje | 058.ba\nSRNA - Aleksandra Janković - 24. aprila 2014.\t058.ba\n„Ne očekujemo velike poplavne talase, niti poplave. Ipak, upozoravamo stanovništvo u priobalju rijeka da prate situaciju i da budu spremni na eventualnu evakuaciju, ali se nadamo da do toga neće doći“, istakao je Zelović.\nU stalnom su kontaktu sa nadležnima u hidroelektranama „Višegrad“ na rijeci Drini i „Mratinje“ na rijeci Pivi od čijeg režima rada u velikoj mjeri zavisi vodostaj Drine u Foči.\n„Kroz branu, kada su u pogonu sve tri turbine, prolazi 762 metara kubnih u sekundi, tako da je situacija pod kontrolom“, objašnjava Zelović. Iz Civilne zaštite pozvali su građane da se u slučaju većeg rasta vodostaja jave na dežurni telefon 123.\nOznake: Čedo Zelović, civilna zaštita, poplava


Potpredsednik Vlade Republike Srbije i ministar unutrašnjih poslova dr Nebojša Stefanović poručio je danas u Banjaluci na svečanoj akademiji povodom obeležavanja 25 godina Ministarstva unutrašnjih poslova Republike Srpske, da su policije Republike Srbije i Republike Srpske odlučne da se suprostave svim bezbednosnim izazovima, da očuvaju stabilnost i učine sve da se građani osećaju sigurno.\n„Suočeni smo sa brojnim izazovima i nestabilnostima u regionu. Potencijalni teroristički napadi postaju realna pretnja u čitavom svetu, a i naš region nije bio pošteđen“, rekao je Stefanović podsetivši na teroristički napad u Zvorniku, Kumanovu, kao i na jučerašnji u Sankt Peterburgu.\n„Važno je da ne dozvolimo da se ikada neki sličan scenario dogodi u Republici Srbiji ili Republici Srpskoj ili ma gde drugde. Za Ministarstvo unutrašnjih poslova važno je da građani znaju da na nas mogu da računaju kao na snažan oslonac njihove bezbednosti“, istakao je srpski ministar policije.\n„Ključ ekonomskog prosperiteta leži u miru. Nažalost postoje neki koji ne žele gradnju dobro susedskih odnosa, koji ne žele stabilnost i bezbednost, kojima odgovaraju trvenja i svađe. Moramo ostati imuni na svaki pokušaj narušavanja stabilnosti i mudrom politikom graditi bolje i razvijenije države. Za to je važna dobra saradnja, a ona između Republike Srbije i Republike Srpske nedvosmisleno postoji“, poručio je Stefanović.\n„To savezništvo nije samo puka floskula. Zajedno smo ostvarili zavidne rezultate u borbi protiv organizovanog i svih drugih vidova kriminala. Svakodnevno razmenjujemo operativne informacije koje rezultiraju hapšenjem i procesuiranjem onih sa druge strane zakona“, naveo je Stefanović i dodao da će izuzetna saradnja dva ministarstva i u narednom periodu biti nastavljena i učvršćena.\nPotpredsednik Vlade Republike Srbije je istakao da Republika Srpska u Srbiji ima nekog najbližeg, nekog ko je partner, prijatelj i mnogo više od toga.\n„Mi to prijateljstvo i bratski odnos nikada nećemo zaboraviti, niti će se to ikada promeniti“, rekao je Stefanović i dodao da se nerskidiva veza jednog naroda sa obe strane Drine ne ogleda smo u saradnji koja postoji na mnogim poljima, već i u negovanju istrijskog nasleđa, zajedničkog zalaganja na očuvanju mira u regionu, kao i na unapređenju života svih naših građana.\n„Verujem da ćete uz vrhunske rezultate, koje i sada postižete, dočekati i mnoge druge jubileje, ali pre svega opravdati ogromno poverenja koje narod ima u sve vas“, zaključio je Stefanović.\nPre svečane akademije, minstar Stefanović položio je venac na spomen ploču stradalim pripadnicima MUP-a Republike Srpske.


Sveže parne mašine\nPosted nedelja 24 03 2019 23:10:21\nValve je konačno obelodanio svoje planove za veliki grafički redizajn Steama.\nNa GDC 2019 otkriveno je kako će kroz nekoliko meseci biti izmenjen Steam, kako bi biblioteke igara postale preglednije, ali i celokupna aplikacija prikazivala više bitnih informacija o igrama koje pratite. Novina je Event stranica, kroz koju će biti moguće ispratiti svaki patch, najave turnira, izazova, streamova i drugih događaja vezanih za odabranu igru. Evo kako će to izgledati:\nObaveštavanje igrača o novinama će takođe biti unapređeno kroz novi sistem notifikacija. Pored recimo objave da je igra iz vaše wishliste na rasprodaji, moguće je staviti podsetnik o nadolazećem događaju u popularne kalendarske aplikacije poput Google Calendar, ali i dobijati nofitikacije kroz email, SMS, ili Steam mobilnu aplikaciju.\nNa kraju je prikazan i veliki redizajn za Library, odnosno vašu kolekciju igara. Pored sortiranja igara u kolekcije, biće unete brojne opcije za filtriranje poput žanrova i popularnih tagova kako biste lakše kopali kroz svoj rastući backlog (budimo realni, svi imamo backlog na Steamu).\nSve ovo bi kroz nekoliko meseci trebalo da bude dostupno za testiranje korisnicima. U međuvremenu, svoje igre možete igrati daljinski putem Steam Link, a konkurencija poznata kao Epic Store pokušava da sustigne Steam sa osnovnim funkcijama.


Trgovanje akcijama Pavlović International Banke počeće 3. maja\n25.04.2019. / 17:07\nBANJALUKA – Trgovanje akcijama Pavlović International Banke počeće 3. maja nakon što je Centralni registar hartija od vrijednosti danas dostavio Banjalučkoj berzi obavještenje o registraciji 18. emisije akcija, odnosno smanjenju osnovnog kapitala.\nBanjalučka berza saopštila je da je skinuta zabrana prava raspolaganja hartijama od vrijednosti Pavlović banke na računima vlasnika.\nPortal CAPITAL objavio je da je trgovanje akcijama Pavlović banke privremeno zaustavljeno zbog smanjanja osnovnog kapitala te banke.\nGubitak Pavlović International banke u 2018. godini premašio 10 miliona KM zbog čega je banka, da bi ojačala kapitalnu bazu, planirala četiri emisije akcija.\nOsnovni kapital banke iznosi 25,7 miliona KM i smaniće se za iznos od 8,9 miliona radi pokrića dijela gubitka. Nakon smanjenja kapital će iznositi 16,8 miliona.\nPored Odluke o smanjenju kapitala, Skupština akcionara Pavlović International Banke usvojila je 1. aprila i Odluku o 19. emisiji akcija te banke u iznosu od sedam miliona KM.\nTa emisija akcija, s ciljem povećanja kapitala banke, prvobitno je trebala da bude upućena kompaniji „Batagon International AG“, ali je usvojeno da akcije budu javno ponuđene na Banjalučkoj berzi.\nPortal CAPITAL objavio je da je ta kompanija registrovana u Švajcarskoj otkupila i potraživanja koja je Republika Srpska imala prema FG „Birač“ te da je kupila i već preuzela upravljanje hotelom “Bistrica” na Jahorini.\nTagovi: akcijebanjalucka berzacentralni registar hartija od vrijednostiizborizdvajamopavloviv bankatrgovanjevazno\nKomentari na članak: Trgovanje akcijama Pavlović International Banke počeće 3. maja\n26.04.2019 u 13:11\nS obzirom na negativne balanse i odbijanje Batagona da preuzme vecinski dio banke, berza ce samo pogurati Pavlovic banku ka bankrotu.


Milan Radoičić se tokom policijske provere sa Brnjaka vratio u centralnu Srbiju - Blitz RS - Vesti\nMilan Radoičić se tokom policijske provere sa Brnjaka vratio u centralnu Srbiju\n„Osumnjičeni muškarac/Srbin (ulazio na Kosovo), dok su ga policajci proveravali, odvezao se nazad u Srbiju. Na osnovu izvršene provere, za osumnjičenim se traga na osnovu sudske poternice“, navodi se u policijskom izveštaju za poslednja 24 časa.\nVraćanje Radoičića u centralnu Srbiji potvrdio je i tužilac Rasim Maljoku.\nKako je saopštila policija, „bekstvo se dogodilo dok su ga policajci proveravali“.\nZa Radoičićem je raspisana poternica zbog ubistva Olivera Ivanovića. Radoičić je izvesno vreme bio izbrisan sa liste traženih osoba i to odlukom tužioca koji je vodio istragu.\nNakon nekog vremena, Specijalno tužilaštvo ga je ponovo stavilo na listu traženih osoba.\nPrištinski portal „Kalkso“ prenosi da je Milan Radoičić ponovo stavljen na poternicu ne za slučaj Ivanovića, već na zahtev Tužilaštva u Uroševcu za slučaj „Brezovica“, pokrenutog zbog ilegalne gradnje u nacionalnom parku na Šar planini.\nSAD su Radoičića stavile na svoju crnu listu. Radoičić je potpredsednik Srpske liste.\nInspektorat kosovske policije preporučio je suspenziju tri policijska službenika, kapetana, vodnika i policajca, svih zaposlenih na punktu Brnjak zbog propusta u slučaju traženog Milana Radoičića, a koji se tokom policijske kontrole vratio u centralnu Srbiju.\nIstražioci Inspektorata u konsultaciji sa Osnovnim tužilaštvom u Uroševcu pokrenuli su istražni postupak protiv trojice policijskih službenika zbog sumnje da su izvršili krivično delo „zloupotreba službenog položaja ili ovlašćenja“, navodi se u obaveštenju inspektorata.


Napoli ostaje bez bodova? - Sportske.net\nNapoli ostaje bez bodova?\nNapolitanci bi zbog umešanosti svog golmana u aferu sa klađenjem mogli da ostanu bez dva boda.\nNapoli kasni dva boda za Juventusom, ali bi od ponedeljka taj zaostatak mogao da bude dupliran.\nDanašnja "Gazeta delo Sport" piše da će zbog umešanosti Matea Đanela rezervnog čuvara mreže u nameštanje mečeva klub biti kažnjen oduzimanjem bodova.\nNaime, Đanelo je priznao učešće u skandalu, umešao je i svog kapitena Kanavara koga je probao da potkupi, a ovaj nije prijavio taj pokušaj, pa će i sam najverovatnije biti kažnjen višemesečnom suspenzijom.\nPrema zakonu, klub se takođe kažnjava, na taj način je recimo Sijena ove sezone krenula sa minusom od šest bodova, kažnjena je od prvoligaša i Atalanta...\nOdluka bi mogla da bude poznata već u ponedeljak...


TEŠKA NOĆ U BEOGRADU: Dečak (10) među 8 povređenih u udesima! | Happy BSC portal\nTEŠKA NOĆ U BEOGRADU: Dečak (10) među 8 povređenih u udesima!\nOsam osoba, među kojima je i jedan dečak, povređeno je u četiri saobraćajne nesreće tokom noći u Beogradu, rekla je portparol Hitne pomoći Nada Macura.\nU udesu, do kojeg je došlo u 22.46 časova na Dobanovačkoj petlji, u smeru ka gradu, povređen je muškarac (62), koji je odbio hospitalizaciju i zbrinut je na licu mesta.\nČetiri osobe lakše su povređene u saobraćajnoj nesreći u 21.52 časova u ulici Jovana Bjelića, na Voždovcu, te su prevezene u Urgentni centar. Reč je o dva muškarca, starosti od 54 i 26 godina, i dve žene, starosti od 34 i 35 godina.\nU udesu, koji se dogodio u 21.22 časova na autoputu, u smeru ka gradu, kod skretanja za aerodrom, povređen je muškarac (34), ali je odbio bolnički tretman, te je zbrinut na licu mesta i ostavljen mu je uput.\nJedan dečak (10) i njegova majka (32) povređeni su u 20.25 časova u saobraćajnoj nesreći u Bečmenu, na putu ka Petrovčiću. Dečak je prevezen u dečju kliniku u Tiršovoj, dok je majka odvedena u Urgentni centar. Hitna pomoć protekle noći intervenisala je 101 put, od kojih 12 na javnom mestu, a od hroničnih bolesnika za pomoć su se najviše javljali astmatičari, hipertoničari i osobe sa stomačnim tegobama.\nU Beogradu se juče dogodilo 10 saobraćajnih nesreća, od kojih nijedna nije bila sa teškom traumom, a Hitna pomoć je intervenisala 128 puta, od kojih 52 na javnom mestu, dodala je Macura.


TOPIĆ: 40 prijava za projektovanje i izgradnju auto-puta do Beograda | Novosti.RS\nTOPIĆ: 40 prijava za projektovanje i izgradnju auto-puta do Beograda\nDirektor "Autoputeva Republike Srpske" Dušan Topić izjavio je danas da je na javni poziv za finansiranje projektovanja i izgradnju auto-puta koji bi Banjaluku i Republiku Srpsku povezao sa Beogradom već stiglo oko 40 prijava.\nTopić kaže da je poziv za dionic Vukosavlje-Brčko-Bijeljina-Rača, dužine 70 kilometara, prije desetak dana raspisalo preduzeće "Autoputevi Republike Srpske".\n-Prvi put “Autoputevi” su raspisali tender koji obuhvata finansiranje, projektovanje i izgradnju auto-puta koji bi Republiku Srpsku, povezao sa Beogradom. Vrednost radova procijenjena je na 1,35 milijari KM, rekao je Topić.\n-Prijavilo se i nekoliko domaćih firmi i banaka, a svi bi trebalo da se udruže. Verujem da će biti dovoljno zainteresovanih kompanija i da će krajnja cena ovog projekta biti realna. Auto-put je podeljen na tri dionice, naveo je Topić.\nGovoreći o planu parcelacije, Topić je rekao da je na dionici Vukosavlje-Brčko bilo primedbi meštana, koje su u međuvremenu rešene.\n-Na dionici Brčko-Bijeljina do Rače nije bilo spornih pitanja, s obzirom na to da je preduzeće “Autoputevi Republike Srpske”, radilo plan parcelacije, a grad Bijeljina prostorni plan, pojasnio je Topić.\nRS projekat Dušan Topić autoput RS\nTrebao bi neko obavestiti Dodika da zapadno od Banja Luke ima jos gradova RS te bi logicno i autoput trebao ici do zapadne granice RS. Nije BL jedina poenta postojanja RS.\n46 PET MINUTA ZA PARTIJU ŠAHA: Predsednik Vučić se sastao sa Miloradom Dodikom (FOTO)


Sve brojnije prisline deportacije u "matične države"\nEvropske države deportuju mlade Avganistance koji nikada nisu bili u toj zemlji ili su tamo samo rođeni, piše britanski dnevnik "Gardijan".\nBritanski list navodi da je zbog ubrzanog programa prisilnih deportacija ove godine došlo do raznih "paradoksalnih" situacija u kojima su mladići poslati u "matičnu" državu u kojoj nikada ranije nisu bili.\nJedan od primera je Ali Reza Rami (22) koji nikad nije bio u Avganistanu dok ga tamo nisu deportovale nemačke vlasti. Uhapšen je u Nemačkoj u ranim jutarnjim časovima 5. decembra, a već 7. decembra našao se u Kabulu samo u odeći u kojoj se zatekao prilikom hapšenja.\nU Švedskoj je "Gardijan" pronašao najmanje jednog Avganistanca koji je dobio nalog za deportaciju uprkos tome što nikad nije bio u Avganistanu.\nMeđunarodna organizacija za migracije (IOM) saopštila je da je od početka godine prijavljeno oko 500 slučajeva prisilne deportacija što je povećanje u odnosu na 200 iz 2016. godine.\nEU je u oktobru prošle godine postigla dogovor sa avganistanskim vlastima o prihvatanju prisilno deportovanih osoba.\nIzraelska vlada odustala od deportacije afričkih migranata


U ovim trenucima u toku je sastanak između predsjednika Kriznog štaba odnosno ministra zdravstva TK i predstavnika ugostitelja. Ugostitelji zahtjevaju vraćanje radnog vremena na 23 sata, ukidanje mjera i konsultacije za sve naredne odluke.\nNaredbom je koju je donio Krizni štab Ministarstva zdravstva Tuzlanskog kantona se od danas 03.03.2021. rad svih ugostiteljskih objekata na području Tuzlanskog kantona ograničava na najduže do 20:00 sati.\nTuzlanski ugostitelji okupljeni kroz neformalnu grupu su upravi policije MUP-a TK predali zahtjev da u skladu sa epidemiološkim mjerama danas u 12:00 sati održe mirne proteste ispred zgrade Vlade TK.\nKriznom štabu Ministarstva zdravstva Tuzlanskog kantona dostavljeni su slijedeći zahtjevi: 1. Vraćanje radnog vremena regulisanog zakonom do 23:00 h\n2. Ukoliko ne dođe vraćanja radnog vremena do 23:00 h, tražimo odgovornost nadležnih donosioca osporavanih naredbi i odluka da preuzmu odgovornost za nadoknadu štete nanesenom naredbom o skraćenom radnom vremenu.


FoNet portal :: Pretraga / tagId=31435 / position=1\nNepouzdan broj žrtava\nNe postoje pouzdani podaci o razmerama ruskih ili ukrajinskih gubitaka, ocenjeno je u analizi servisa BBC u kojoj se navodi kako Ukrajina tvrdi da je ubijeno 14.000 ruskih vojnika, dok Sjedinjene Države procenjuju da verovatnije reč o polovini tog broja.\nUkidanje povlastica u trgovini\nPredstavnički dom američkog Kongresa usvojio je predlog zakona kojim se Rusiji i Belorusiji poništava povlašćeni trgovinski status zbog invazije na Ukrajinu, čime će biti povećane carine na uvoz proizvoda iz dve države, javlja Glas Amerike.\nNema Belorusa u Ukrajini\nPredstavnik za medije Pentagona Džon Kirbi izjavio je danas da nema potvrde da je beloruska vojska ušla na teritoriju Ukrajine.\nTreća runda pregovora ruske i ukrajinske delegacije počela je u Belorusiji, javlja Rojters pozivajući se na Interfaks.\nPortparolka ruskog Ministarstva spoljnih poslova Marija Zaharova ocenila je danas kao "neprijateljski čin" odluku o supenziji Rusije u Savetu baltičkih država i naglasila da odluka sadrži "neprihvatljive formulacije" u vezi sa Ukrajinom.\nBela kuća je danas saopštila uvođenje novih sankcija protiv Moskve i Minska, uključujući proširenje kontrole izvoza ruskih prerađivača nafte i kompanija koje snabdevaju rusku i belorusku vojsku.\nSuspenzija Moskve i Minska\nIzvršni odbor Evropske rukometne organizacije (EHF) odlučio je večeras da, "u svetlu ruske invazije na Ukrajinu", suspenduje sve ruske i beloruske klubove, kao i nacionalne selekcije, iz svih takmičenja.\nZatvorena ambasada u Minsku\nSAD su zatvorile svoju ambasadu u Minsku, a zaposlenima koji nisu na neophodnim položajima da sa članovima porodice dozvolili su danas da napuste i ambasadu u Moskvi, prenosi Rojters.\nZabrana Moskvi i Minsku\nIzvršni komitet Međunarodnog olimpijskog komiteta preporučio je danas međunarodnim sportskim federacijama da zabrane učešće ruskih i beloruskih sportista na takmičenjima, navodi se na sajtu organizacije.


Fon Kramon: Očekujem od Merkel da Vučiću kaže - sad je dosta\nTanjug 10. jula 2020. 01:22\nBERLIN – Izvestilac Evropskog parlamenta za Kosovo Viola fon Kramon-Taubadel očekuje od kancelarke Angele Merkel da iskoristi nemačko predsedavanje Savetom EU i svoje lične kontakte sa Vučićem, da mu, kako kaže za Dojče vele, održi lekciju i kaže: sad je dosta.\nFon Kramon, poslanica iz redova nemačkih Zelenih, odgovorila je na kritike koje je nedavno na njen račun izrekao predsednik Srbije Aleksandar Vučić i rekla kako smatra da bi Merkel i EU trebalo da postave srpskom predsedniku „neka pitanja“ tokom razgovora koji će uskoro uslediti, jer, prigovara Fon Kramon, „sučeljavanje“ sa Vučićem ne može da ostane samo na njima, pojedinim evroposlanicima.\nNa pitanje DW šta očekuje od pokušaja oživljavanja dijaloga između Beograda i Prištine, ona je rekla da je takav sporazum potreban obema stranama i da ona vidi mnoge korake u ispravnom smeru i „zainteresovanost za približavanje“ na obema stranama.\nFon Kramon je u sredu na svom Twitter nalogu proteste prethodne večeri u Beogradu opisala kao mirne, na šta su reagovali i predsednik Srbije, kao i ministar spoljnih poslova Ivica Dačić i šef Kancelarije za Kosovo Marko Đurić.\nVučić je takav istup ocenio kao „izrazito anti-srpski”, a da je Fon Kramon stalo jedino do apsolutnog priznanja nezavisnosti Kosova.\nZa Đurića je sramota da neko ko sebe naziva izvestiocem EP javno govori laži.


NEKADAŠNJI PREDSEDNIK SAVEZNOG USTAVNOG SUDA IZJAVIO DA SE POSLE ODLUKE USTAVNOG SUDA RS DA SE RAZREŠENE SUDIJE ČIJE SU ŽALBE USVOJENE VRATE NA POSAO, STANJE U SRPSKOM PRAVOSUĐU VRAĆA NA "NULTU TAČKU" I STANJE PRE REIZBORA\n"Odlukom Ustavnog suda, reforma u ovom segmentu pravosuđa doživela je totalni fijasko. Kao da ništa nije učinjeno i uludo je utrošeno vreme, a nikakav rezultat nije postignut. Zapravo su postignuti negativni rezultati", rekao jeMomčilo Grubač Tanjugu.\nPrema njegovim rečima, uzdrmano je pravosuđe bez preke potrebe, sudije su uznemirene, a razbijeni su ionako provizorni uslovi za normalno funkcionisanje sudstva.\nIz toga bi, kako je naveo, trebalo izvući da se bez velike nužde i opravdanog razloga, ne dira u sudsku nezavisnost.\n"Podvrgavanjem svih sudija ponovnom izboru, odlukom Ministarstva pravde od pre nekoliko godina, napravljena je velika šteta i udarac sudskoj nezavisnosti", naveo je Grubač i naglasio da "u Ustavu piše da su sudije stalne i da su nezavisne".\nOdlukama o nadležnosti AP Vojvodine i neselektivnom vraćanju sudija i tužilaca na posao Ustavni sud Srbije (USS) je u potpunosti preuzeo odgovornost za celokupno stanje u pravosuđu i ugrozio borbu protiv kriminala i korupcije, rečeno je danas u Ministarstvu pravde.\n"Takvim odlukama Ustavni sud Srbije je u potpunosti preuzeo odgovornost za celokupno stanje u pravosuđu i ugrozio borbu protiv kriminala i korupcije", rekli su agenciji Beta u Ministarstvu pravde.\nIz ministarstva navode da se usvajanjem više od 120 žalbi neizabranih sudija povećava njihov broj, što će dodatno opteretiti budžet, iako rezultati rada pokazuju da smanjeni broj nosilaca pravosudnih funkcija daje efikasnije rezultate.\n"Građani Srbije treba da znaju da se ovom odlukom Ustavnog suda Srbije značajno povećava broj sudija što će dodatno opteretiti budžet Srbije", rečeno je agenciji Beta u Ministarstvu pravde.\nU Ministarstvu pravde je rečeno da oni poštuju nezavisnost sudske grane vlasti i smatraju da se odluke USS moraju poštovati, ali da zbog poslednjih odluka (o nadležnosti AP Vojvodine, o neselektivnom vraćanju sudija i tužilaca na posao) upozoravaju na moguće štetne posledice.\nU ministarstvu su rekli i da građani moraju da znaju da odluka o neselektivnom vraćanju sudija i tužilaca "u sudnice, za delioce pravde, vraća nedostojne sudije čiji rad je prethodnih godina bio osporavan u javnosti. Među njima se nalaze i optuženi i osuđeni za teška krivična dela".\nRekli su i da je indikativno što su takve odluke donete nakon izbornog procesa i uoči formiranja nove vlade.\n"Ustav Republike Srbije jasno kaže da pravosuđe mora biti nezavisno, ali poslednje odluke sa pravom izazivaju sumnju da su politički motivisane s obzirom na to da su donete uoči formiranja nove vlade, a koincidiraju sa stavovima političkih partija koje će biti budući nosioci izvršne vlasti", rekli su u ministarstvu.\nNavode da "te sumnje potvrđuje činjenica da je Ustavni sud odlukama derogirao niz svojih prethodnih odluka kojima je konstatovano da je opšti izbor sudija i tužilaca u skladu sa Ustavom Srbije".\nVisoki savet sudstva (VSS) ocenio je da je Ustavni sud Srbije preuzeo nadležnost tog saveta i narušio njegovu nezavisnost i samostalnost.\nVisokom savetu sudstva je "ostavljeno samo da odredi sud za koji se sudija bira", pošto je Ustavni sud Srbije usvojio žalbe 126 neizabranih sudija posle reizbora 2009. i naloga da se oni vrate na posao, saopštio je VSS po završetku današnje sednice.\nU saopštenju se ističe da je u nadležnosti Ustavnog suda da oceni da li su pravila i odluke o izboru u skladu sa Ustavom i zakonom, ali da o načelima i sličnim teoretskim kategorijama nije ovlašćen da raspravlja i utvrđuje svojom odlukom, bez pozivanja na Ustav i zakon.\n"Svojom odlukom može poništiti pojedinačnu odluku i akt zato što nije saglasna tačno navedenoj odredbi Ustava i zakona. Ne može preuzeti nadležnost VSS-a i suštinski naložiti proširenje sistematizacije", dodaje se u saopštenju.


Gradsko vijeće Grada Sarajeva danas je na konstituirajućoj sjednici jednoglasno izabralo za gradonačelnicu Grada Sarajeva Benjaminu Karić koju je predložila Socijaldemokratska partija. Nakon bezuspješnog pokušaja da se izabere Bogić Bogićević za gradonačelnika Sarajeva, novi prijedlog SDP-a je Benjamina Karić.\nNovoizabrana gradonačelnica Grada Sarajeva prihvatila je tu poziciju.\nBenjamina Karić je rođena 1991. godine u Sarajevu, od 18. godine je član SDP-a, a od 2019. godine je i potpredsjednica partije.\nLIFE: Dibek i ćuskija 150 godina čuvaju tajnu tucane kafe (VIDEO)


Inspekcija zatvorila 15 nelegalnih kamenoloma - Klix.ba\nInspekcija zatvorila 15 nelegalnih kamenoloma\nIlegalne eksploatacije u USK\n14.11.2012. u 09:29\nInspektori Kantonalne uprave za inspekcijske poslove Unsko-sanskog kantona (USK) su zbog nelegalne eksploatacije kamena od aprila ove godine zatvorili petnaest kamenoloma. Kontrola je pokazala da je u tim kamenolomima radilo dvanaest preduzeća i pojedinaca sa područja tog kantona.\nInspektori su utvrdili da se u USK-u nalaze 84 kamenoloma, od čega 59 radi ilegalno. Akcija suzbijanja nelegalne eksploatacije mineralnih sirovina se nastavlja, saopćeno je iz Kantonalne uprave.\nPrema podacima koje je Uprava dostavila Centru za istraživačko novinarstvo (CIN) iz Sarajeva, inspektori su zatvorili sljedeće kamenolome: Dobrenica i Pokojske majne u Bihaću te Prhovo-Mahmići, Baštra-Brezik, Mahmići, Veliki Radić i Zloimenjak u Bosanskoj Krupi. Na području općine Sanski Most zatvoreni su: Kruhari, Krkojevci, Karagača i Kamengrad, u bužimskoj općini kamenolom Zaradostovo, na području Bosanskog Petrovca kamenolom Šekovac, u Ključu kamenolom Kosa, dok je na području Velike Kladuše zatvoren kamenolom Begluk.\nPreduzeća koja nisu imala odobrenja za eksploataciju kamena iz ovih kamenoloma su Krajina putevi i Muminović iz Bihaća, EL-Gradnja, Dizdarević-Merc i BC-Gradnja iz Bosanske Krupe, zatim Fadalti, Splonum i Divel iz Sanskog Mosta, Huremagić iz Cazina, Didović iz Bosanskog Petrovca te fizička lica Muharem Hadžić iz Bosanske Krupe i Husein Galijašević iz Velike Kladuše.\nDo sada su inspektori podnijeli 26 prekršajnih naloga čija je vrijednost oko 100.000 KM.\nInspektori navode da se kamen u preostalih 25 kamenoloma legalno eksploatiše. Preduzeća koja iskopavaju kamen na tim lokacijama imala su rješenja o eksploataciji i istraživanju te ugovore o koncesiji, ali su inspektori od njih tražili da dopune dokumentaciju.\nCIN je u junu ove godine objavio priču o tome da vlasti USK-a godinama tolerišu nezakonitu eksploataciju kamena i tako se odriču koncesionih naknada koje se uplaćuju u budžete. Novinari CIN-a su otkrili i to da je kamen iz ilegalnih kamenoloma korišten u obnovi javne infrastrukture. Na području USK-a se tada nalazilo najmanje 60 kamenoloma, od kojih je barem polovina radila ilegalno.\nNovinari CIN-a su tada razgovarali sa Seidom Muminovićem, vlasnikom preduzeća Muminović iz Bihaća koje se bavilo ilegalnom eksploatacijom kamena iz nalazišta Pokojske majne kod Bihaća.\nOn je rekao da kamenolom ne radi od 2009. godine, od kada su ga zatvorili inspektori Federalne uprave za inspekcijske poslove. Međutim, nakon što su mu novinari objasnili da su na toj lokaciji zatekli nekoliko rovokopača i kamiona ove firme kako eksploatišu kamen, Muminović je rekao da je kamenolom, ipak, aktivan i da će ga u budućnosti legalizovati.\nprije 15h 30m 93\nprije 15h 49m 121\nprije 11h 19m 203\nprije 10h 55m 114


Ova devojka je pre 3 meseca počela da postavlja svoje fotografije bez šminke, a za to vreme preko 100.000 ljudi je komentarisalo njen izgled, pišući najgore moguće stvari\nLepi & Zdravi 03.07.2015. - 11:30h Autor: Stil\nFoto: Printscreen Youtube / My Pale Skin\nNakon što su je omalovažavali zbog problema sa aknama i slali joj ponižavajuće komentare preko društvenih mreža, Em Ford je odlučila da napravi ovaj dirljivi video. Pritom je imala jedan jedini cilj - da naglasi uticaj koji društvene mreže imaju na to kako vidimo sebe.\nDobro pogledajte: Da li biste pre izašle sa ili bez šminke? (FOTO)\nOna je pre 3 meseca počela da postavlja svoje fotografije bez šminke, a za to vreme preko 100.000 ljudi je komentarisalo njen izgled. Ovo su neki od ponižavajućih opaski koje je dobila: "Ne mogu ni da je gledam", "Šta joj je sa licem", "Lice joj je odvratno", "Ružno", "Užasno", "Da li se ikada umila", "Izgledaš grozno".\nKada je krenula da postavlja fotografije na kojima je našminkana, činilo se da se situacija promenila. Umesto omalovažavanja, usledili su potpuno drugačiji komentari: "Divna si", "Mnogo si lepa", "Baš si slatka", "Izgledaš sjajno", "Savršena si"... Ali ne zadugo...\nNažalost, maltretiranje preko društvnih mreža se nastavilo: "Nosiš previše šminke", "Ovo je samo reklama", "Zavaravaš nas", "Zbog ovoga nikome ne verujem", "Odvratna si, zato nosiš šminku", "Zamisli da se probudiš ujutru pored nje", "I dalje izgleda grozno".\nS druge strane, bilo je i mnogo ljudi koji su u potpunosti razumeli Em, a neki od njih su se i u 40-im mučili sa aknama, mrzeli sebe zbog svog problema i izgleda.\nZa sve njih Em je imala jednu jedinu snažnu poruku: "Divni ste. Ne dozvolite nikome da vas ubedi u suprotno. Čak ni sebi!"\nPogledajte ovaj neverovatan snimak i prihvatite da zaista jeste divni, kako god da izgledate!


Više od 60 žrtava napada u Pakistanu\nPakistanski vojnici na granici sa Avganistani\nU napadu ekstremista na kontrolnu stanicu na severozapadu Pakistana, u blizini avganistanske granice, poginulo je najmanje 65 ljudi.\nPolicija je saopštila da je borba u zabačenom selu u pakistanskom plemenskom području Dir - kada je oko dve stotine ekstremista prešlo granicu iz avganistanske pokrajine Kunar - počela juče i da se nastavila i danas.\nZvaničnici su saopštili da je poginulo najmanje 27 pripadnika bezbednosnih snaga, tri civila i 35 ekstremista. Nije bilo moguće proveriti vest iz nezavisnih izvora, s obzirom da je region u najvećoj meri nepristupačan za strane novinare.\nOkršaj se dogodio u vreme kada je komandant pakistanske armije, general-pukovnik Asif Jasin Malik, saopštio da vojska ne planira da preduzima ofanzivu na ekstremiste iz Talibana i Al-kaide u plemenskom regionu Severnog Vaziristana.


ĐERLEK: Novi Pazar i Tutin ozbiljna žarišta kovida u Srbiji - Sandžak Haber - Sandžačke Internet Novine\nAhmed Mavrić na EP u Budvi\nAganspahić ponovo tresao protivničku mrežu! Novi Pazar ispustio bitne bodove u…\nDžejlan Toskić želi zlato na Prvenstvu Srbije u Šapcu\nRadnički 1923 – Novi Pazar 2:1\nNaslovna Featured Istaknuto ĐERLEK: Novi Pazar i Tutin ozbiljna žarišta kovida u Srbiji\nĐERLEK: Novi Pazar i Tutin ozbiljna žarišta kovida u Srbiji\nDržavni sekretar u Ministarstvu zdravlja Mirsad Đerlek izjavio je da se situacija sa epidemijom koronavirusa u Novom Pazaru pogoršava i da su taj grad i Tutin ozbiljna žarišta kovida u Srbiji.\nU novopazarskoj Opštoj bolnici od posledica koronavirusa u poslednja 24 sata preminula su dva pacijenta iz Novog Pazara, saopštio je lokalni Štab za vanredne situacije.\nNOVI PAZAR – Đerlek je za TV Prva naveo da se u bolnici u Novom Pazaru nalazi 98 pacijenata, od kojih je 48 iz tog grada, a 35 iz Tutina, što je „veliki procenat za Tutin koji je manja opština“.\nOd 98 pacijenata, sedam ih je na respiratorima, a tri na kiseoničkoj potpori, navodi se iz Štaba.\nĐerlek je dodao da je u Novi Pazar došao po nalogu predsednika Republike i ministra zdravlja da bi sagledao situaciju i da će razgovarati s rukovodstvom opština i direktorima zdravstvenih ustanova, kako se ne bi ponovio jul prošle godine.\nOn je nekoliko puta ponovio da je zabrinut za epidemiološku situaciju na tom području i da „ovo ne ide ka dobrom“.\n„Dominiraju teške i srednje teške kliničke slike, dosta je ozbiljna situacija. Lično sam proverio – smeštajni kapaciteti su tu, ima 350 kreveta i još 100 u Novopazarskoj banji. Nadam se da nećemo napuniti sve krevete, ali delta soj je postao dominantan, moramo biti spremni na najgori scenario“, upozorio je Đerlek.\nOn je naveo da ima dovoljno kiseonika, da je zaposleno preko 200 zdravstvenih radnika i da je „država uradila šta je mogla da napravi uslove kao u Batajnici“.\n„Zabrinut sam, nadam se da nećemo doživeti prošlogodišnji scenario, a posebno zabrinjava nizak udeo vakcinisanih“, rekao je Đerlek i upozorio da je u Tutinu je svega 17 odsto vakcinisanih, a u Novom Pazaru 25 odsto.\n„Zabrinjava i to što se ponavlja greška od prošle godine, pa se veliki broj pacijenata leči u kućnim uslovima i dolaze kada je kasno. Takvim pacijentima je teško pomoći“, rekao je Đerlek i istakao da ne mogu nikoga naterati da se vakciniše ili dođe u bolnicu, ali da će moliti građane da misle na svoje zdravlje i na svoje živote.\nPrethodni tekstPenzioneri otputovali put primorja u organizaciji SDP-a\nSledeći tekstDanas i sutra upis u srednje škole: Za učenike koji su malu maturu polagali u avgustu\nPoznato ime i prezime žene iz Novog Pazara koja je htela da proda maloletnicu za 500 evra\nNOVI PAZAR: Od korone preminule još dve osobe! Na lečenju 159 pacijenata\nČetvrti dan protesta i akcije ROSU, na Jarinju mirno\nPromenljivo oblačno i svežije uz sunčane intervale\nPoznato ime i prezime žene iz Novog Pazara koja je htela...\nRedakcija - 23. Septembra 2021. 0\nZdravković: Umiru nam i mladi, a bilo je vremena za vakcinu\nNOVI PAZAR: Od korone preminule još dve osobe! Na lečenju 159...


Ministarstvo pravde: Preduzeti važni koraci u borbi protiv korupcije - Izazov\nMinistarstvo pravde: Preduzeti važni koraci u borbi protiv korupcije\nRadio-televizija Srbije 9. decembra 2019. 15:48\nTekuća godina je u potpunosti bila posvećena borbi protiv korupcije, jer je Srbija preduzela niz važnih koraka u toj oblasti, a što je verifikovano i od strane stručnih tela u EU, saopštilo je Ministarstvo pravde.\nIz Ministarstva pravde navod eda je Srbija više nego ikada ojačala i zaokružila svoj represivni mehanizam, ali da je posvetila i jednaku pažnju preventivnom delovanju.\n"Sve to je doprinelo da se Srbija od ove godine više ne nalazi na listi globalno nezadovoljavajućih zemalja kada je reč o borbi protiv korupcije, prema izveštaju usklađenosti Republike Srbije sa GREKO preporukama, koji je usvojen na zasedanju tog tela krajem marta ove godine", navodi se u saopštenju Ministarstva pravde.\nDodaju da je ove godine usvojen novi Zakon o sprečavanju korupcije, koji je zamenio dotadašnji Zakon o Agenciji za borbu protiv korupcije, a koji je usaglašen sa GREKO preporukama i predstavlja krovni preventivni anti-korupcijski propis.\nKako kažu, njegova primena treba da obezbedi zaštitu javnog interesa, smanjenje rizika od nastanka korupcije i jačanje integriteta i odgovornosti organa javne vlasti i javnih funkcionera.\nDoneto više od 750 pravnosnažnih odluka\nMinistarstvo pravde podseća i da je polovinom avgusta počela primena još jednog od važnih antikoruptivnih akata – Zakona o lobiranju, kojim se prvi put uređuje oblast lobiranja u Srbiji, a koji predstavlja jedan od mehanizama u borbi protiv korupcije koji treba da smanji sivu zonu nezakonitih uticaja.\nMinistarstvo je početkom novembra, uz podršku EU projekta "Prevencija i borba protiv korupcije", organizovalo međunarodnu konferenciju na visokom nivou, na kojoj je učestvovalo 200 delegata iz više od deset država, na kojoj su predstavljeni rezultati rada četiri koruptivna odeljenja u Srbiji.\nKako kažu, za nešto više od godinu i po dana primene Zakona o organizaciji i nadležnosti državnih organa u suzbijanju organizovanog kriminala, terorizma i korupcije, doneto je više od 750 pravnosnažnih odluka za koruptivna krivična dela.\n"Vlada Republike Srbije pokazuje jasnu političku volju i nedvosmislenu posvećenost strateškom pristupu borbi protiv korupcije, a država će i u budućnosti nastaviti da unapređuje međunarodnu i regionalnu saradnju i da usklađuje svoje propise sa preporukama i standardima međunarodnih institucija i tela", zaključuje se u saopštenju Ministarstva pravde.


Nestašica maka zbog rata u Avganistanu\nVojnici NATO-a uništavaju polja maka u Avganistanu kako bi sprečili pravljenje i krijumčarenje heroina\nFarmeri u Britaniji iznenada počinju da gaje novu biljku, da bi smanjili nestašicu lekova protiv bolova. Reč je o usevu koji obilno rađa hiljade kilometara daleko, u Avganistanu, ali tamo britanski i američki vojnici pokušavaju da ga unište.\nJedno polje maka je udaljeno svega 90 minuta zapadno od Londona. Suva proleća i rana leta proteklih godina u Engleskoj, idealna su za mak.Farmeri na više od 30 mesta kao što je to, širom Engleske, gaje mak za britansku farmaceutsku kompaniju, koja od njega pravi morfijum i kodein.\nAli nijedan od farmera koji ovde gaje mak, kao i fabrika za proizvodnju lekova "Mekfarlan Smit", ne žele da govore o tome – jer brinu o bezbednosti i potencijalnoj polemici. Jedan od ovdašnjih penzionisanih farmera ipak ima nešto da kaže.\n"To je verovatno bolji usev od gajenja kukuruza. Oni šalju svoje ljude sa kombajnima i sve se prebaci u fabriku za 24 sata. To je dobar usev", kaže Reg Braun, farmer u penziji.\nTako misli i Nacionalna zdravstvena služba, kojoj je potrebno postojano snabdevanje makom da bi mogla da suzbije nacionalnu nestašicu lekova protiv bolova. Uistinu, nestašica lekova koji se dobijaju od maka je globalna, bez obzira što Avganistan obiluje makom. Majkl Klark je direktor Ujedinjenog kraljevskog instituta za usluge, britanske vojne i bezbednosne organizacije.\n"Žetva avganistanskog maka donosi oko 90 odsto heroina koji se prodaje u Evropi. Na nju otpada više od 70 ili 80 odsto dohotka Avganistana", kaže Klark.\nS obzirom da je celokupna proizvodnja opijuma u Avganistanu nezakonita, čak i za medicinsku upotrebu, polja pod makom u zemlji su izložena napadima – delom u skladu sa politikom iskorenjivanja biljke koju vode Ujedinjene nacije, uz podršku Sjedinjenih Država i Britanije.\n"Politika iskorenjivanja je uvedena da bi se prekinula veza kriminala, nesigurnosti i siromaštva u Avganistanu", objašnjava Klark.\nAli, uprkos tome što Sjedinjene Države i Britanija pomažu u sprovođenju te politike, ne znači da se slažu sa pristupom.\n"Amerikanci su imali običaj da kažu da mak treba iskorenjivati bez obzira da li se ljudi slažu sa tim ili ne, treba ga uništiti u svakom slučaju. Britanci su govorili da će se situacija, ako ga uništite, pogoršati", priča Klark.\nČlan Britanskog parlamenta Frenk Fild zbog toga tvrdi da je uništavanje avganistanskih polja maka kontraproduktivno.\n"To omogućava Talibanu da kontroliše lokalno stanovništvo, predstavlja lokalni izvor prihoda za Taliban i olakšava pokretu da obezbedi vojnike zbog pomanjkanja dobre volje u selima", prila Fild.\nFild se zalaže za legalizaciju maka u Avganistanu, da bi rod mogao da se oporezuje i izvozi, što bi donelo korist avganistanskim fermerima, Avganistanskoj vladi i međunarodnoj zajednici.\nPre dve godine, pokojni Ričard Holbruk, tadašnji specijalni izaslanik Sjedinjenih Država za Avganistan i Paksitan, smatrao je da politika iskorenjivanja maka nije uspešna.\n"Guramo farmere u ruke Talibana. To je najštetniji i najneuspešniji program koji sam video tokom 40 godina rada u administraciji", rekao je Holbruk u martu 2009.\nIpak, Majkl Klark smatra da bi legalizacija maka u Avganistanu stvorila dodatne probleme.\n"Iznenadno ozakonjenje gajenja maka u Avganistanu bi bio drastičan korak, koji ne bi značio samo uzimanje maka od avganistanskih farmera. To bi u suštini izazvalo revoluciju u samom Avganistanu koja bi mogla nekontrolisano da poveća nestabilnost. Pojedini ljudi tvrde da u Avganistanu ne treba razmišljati o drugim stvarima, sve dok ne budete u stanju da rešite problem maka.“\nU međuvremenu, u unutrašnjosti Engleske, polja maka cvetaju i niko ne želi da ih pominje.


Tehničar štampe – Politehnička škola Subotica\nSpretnih si prstiju i ruku, oko ti je sokolovo i precizno razlikuješ nijanse boja, uočavaš oblike i detalje među površinama, uredan si i vešt, a u okruženju mašina uživaš – tehničar štampe je zanimanje koje tebe čeka!\nNa ovom smeru, učenici će naučiti da pripremljen materijal odštampaju u različitim tehnikama štampe i na različitim vrstama i tipovima mašina za štampanje, jer je upravo tome posvećen veći deo praktične nastave. Štampanje se vrši na papiru, kartonu, plastici, a tehnika štampe se određuje prema vrsti originala, tiraža, podloge za štampu i želji naručioca.\nUčenici se najpre upoznaju sa radom u tehnici ofset štampe, ali i sa mnogim drugim tehnikama – dubokom štampom, propusnom štampom, digitalnom i tzv. flekso tehnikom štampanja. Svaka od njih iziskuje i upoznavanje učenika sa radom specijalnih mašina.\nTehničar štampe je zanimanje četvrtog stepena i učenici po završetku srednje škole imaju veliki broj mogućnosti, počev od pronalaženja posla u štamparijama, pa do nastavka školovanja na strukovnom fakultetu ili višoj školi.